پیرۆزبایی و چه‌ند ڕێنوێنییه‌كی پێویست بۆ برای به‌ڕێزم كاك عیرفان عه‌لی عه‌بدولعه‌زیز\nدانراوه له‌لایه‌ن: هێمن عه‌بدولعه‌زیز ڕێكه‌وت: ٧/١٥/ ٢٠١٢\n[وَاتَّقُوا يَوْمًا تُرْجَعُونَ فِيهِ إِلَى اللَّهِ]\nنامه‌یه‌ك له لایه‌ن هێمن عه‌بدولعه‌زیزه‌وه بۆ برای به‌ڕێز كاك عیرفان عه‌بدولعه‌زیز (ڕابه‌ری گشتیی بزووتنه‌وه‌ی ئیسلامیی كوردستان)\nبرای به‌ڕێزم كاك عیرفان عه‌لی عه‌بدولعه‌زیز (ڕابه‌ری گشتیی بزووتنه‌وه‌ی ئیسلامی)\nمن وه‌ك قوتابییه‌ك و پێشمه‌رگه‌یه‌كی ئه‌وسای بزووتنه‌وه‌ی ئیسلامیی, كه هه‌میشه شانازیم پێوه كردووه, هه‌قمه كه به خۆشییه‌كانی دڵخۆش و به گرفته‌كانی نیگه‌ران ببم, وه‌ك له نامه‌ی پێشووم كه له‌چوارچێوه‌ی (پڕۆژه‌یه‌ك بۆ بزووتنه‌وه‌ی ئیسلامیی له‌مه‌ڕ ئه‌و برینه‌ی كه له‌جه‌سته‌ی كه‌وتووه) هێندێ قسه‌م ئاڕاسته‌ی سه‌ركردایه‌تی بزووتنه‌وه كردبوو, كه ئه‌ویش له‌ده‌ره‌نجامی ململانێكانی ماوه‌یه‌ك له‌مه‌وبه‌ری ڕيزه‌كانی بزووتنه‌وه له ناخی به‌نده‌دا ڕسكابوو, یه‌كێ له‌و خاڵانه گوتبووم كه له‌م قۆناغه‌دا بیر له كۆنگره‌و مۆنگره مه‌كه‌نه‌وه!! چونكه به‌پێی ئه‌زموونه‌كانی پێشوو ده‌ركه‌وتبوو, كه هه‌میشه كۆنگره له نێو بزووتنه‌وه‌دا وێنه‌یه‌كی له جۆرێك له كۆده‌تا پێنیشان ده‌داین!! به‌ڵام مادام به‌پێی كۆده‌نگی ئه‌ندامان بڕیاری به‌ستنی درابوو, به ته‌ئكید جێی خۆیه‌تی پشتگیری ته‌واوی بڕیارو ده‌ره‌نجامه‌كانی بكرێت.\nبۆیه له ناخی دڵمه‌وه پیرۆزبایی سه‌ركه‌وتنی كۆنگره‌و به‌سه‌ركه‌وتنی جه‌نابتان وه‌ك ڕابه‌ری گشتیی بزووتنه‌وه‌ی ئیسلامیی ئاڕاسته ده‌كه‌م و به‌گه‌رميی ده‌ستت ده‌گوشم و چاوتان ماچ ده‌كه‌م، به‌تایبه‌ت كه ده‌بینم ئێوه وه‌ك گه‌نجێك توانیوتانه وه‌لائی زۆر له ئه‌ندامان و كادیرانی بزووتنه‌وه بۆ خۆتان مسۆگه‌ر بكه‌ن, تا بتوانن به‌سه‌ر زۆر له خاوه‌ن خه‌بات و مێژوودا باز بده‌ن و بگه‌ن به لوتكه، بۆ ئه‌مه‌ش منه‌تی كه‌ستان له‌سه‌ر نییه، جگه له خوای به‌رزو به‌توانا [وَلَٰكِنَّ اللَّهَ يَمُنُّ عَلَىٰ مَنْ يَشَاءُ مِنْ عِبَادِهِ] وه هه‌ر خۆیشی نزمكه‌ره‌وه‌ی به‌نده‌كان و به‌رزكه‌ره‌وه‌یانه, كه‌واته: سوپاسی بكه‌و به‌رده‌وام سوژده‌ی شوكری بۆ به‌ره. وریابه پێی له‌خۆبایی نه‌بیت و فریونه‌درێیت, چون دونیا زۆر خه‌ڵكی هه‌ڵخه‌ڵه‌تاندن و له‌به‌رچاوی خواو خه‌ڵكی خوای خستن!! ڕه‌نگه پێچه‌وانه‌ی ئه‌وه‌ش بێت كه خوا بۆیه ئه‌و موڵكه‌ت پێ ئه‌دات, تا گوناهێك كه له پێشدا كردووته بیكات به تۆڵه‌و ته‌وق له ملی ئێوه‌دا!! [إِنَّ اللَّهَ لَا يُحِبُّ كُلَّ مُخْتَالٍ فَخُورٍ] موڵكو به‌رپرسیارێتیش تاسه‌ر بۆكه‌س نییه, ڕه‌نگه ماوه‌ی ده‌سه‌ڵاتت هێنده كورت بێت كورتتر له‌خه‌ونێكی له یادكراو.. ئه‌مه‌ش ئاكامی هه‌موو چێژێكه له دونیا.\nدنیا ژنێكه فاحیشه‌و پیاوكوژ و گڵاو\nوای ئه‌و كه‌سه‌ی كه دێڵه‌سه‌گی وای ماره‌كرد\nیاخود مه‌حوی ده‌ڵێت:\nبه ئاوى تێ گه‌یشتن ئێمه دنیا، هه‌ر سه‌رابێ بوو\nهه‌موو ده‌شچن به خنكان و له‌و وشكییشه مه‌له‌ى مه‌خلووق\nوه‌ڵڵاهی ئه‌و كاته‌یش ده‌گه‌ڕێنه‌وه به‌رده‌ستی خوا ئومێدت ده‌كرد كه خۆزگه به‌رپرسیارێتیی پووشێكیشیت نه‌كردایه.\nبۆیه هیوادارم وه‌ك برایه‌كی بچووكی خۆتان ئه‌م چه‌ند ئامۆژگارییه‌ی خواره‌وه‌م لێ قبووڵ بفه‌رموون, كه سوێند به‌خوا له‌ناخێكی پڕ ئێش و ژان بۆ ئه‌م ئیسلام و عیززه‌ته‌كه‌ی كه هه‌بوو هه‌ڵده‌قوڵێ و ئاڕاسته‌ی ئێوه ده‌كرێت:\n(1) عومه‌ر ئاسابه, ئازابه, بزانه كه ئه‌م كاره هه‌ڵسووڕاندنی كاروباری ژنێك و چه‌ند منداڵێك نییه, به‌ڵكوو ئه‌مه هه‌ڵسووڕاندنی كاروباری دینه, به‌هه‌موو كون و قوژبنه‌كانییه‌وه, هه‌ڵسووڕاندنی كاروباری مسوڵمانانه كه باشترین گرۆی سه‌رزه‌وین له‌لای خوا.. هه‌میشه گوێ له‌هه‌ق بگره, درووشمه‌كه‌ی ئه‌و به‌رزبكه‌وه كه ده‌یفه‌رموو: (لا خیر فیكم ان لم تقولوها, ولا خیر فینا ان لم نسمعها), كه‌وابوو بۆ ئیسلام بژیه‌و هه‌ر بۆ ئه‌ویش بمره.\n(2) سارێژكردنی برینی قووڵی بزووتنه‌وه ئێستا له ئه‌ستۆی تۆ دایه, تۆ ئه‌وخوایه‌ی كه ده‌یپه‌رستیت ئه‌گه‌ر ده‌زانیت به‌هۆی تۆوه برینه‌كه قوڵتر ده‌بێته‌وه, بۆكه‌سی تری چۆلی بكه.. تا خه‌ڵكی ماندووی نێو بزووتنه‌وه ڕووبه‌ڕووت نه‌وه‌ستنه‌وه پێت بڵێن: تۆ ئه‌و خوایه‌ی كه ده‌یپه‌رستی ئه‌گه‌ر قیامه‌ت بوونى نییه, باچیتر خۆمان هه‌ڵنه‌خه‌ڵه‌تێنین!!! ئیتر ده‌نا ئه‌و تۆپه هه‌ڵته‌قیوه‌ی كه ته‌قه‌ڵه‌كانی خه‌ریكن هه‌ڵبوه‌شێنه‌وه, ڕه‌نگه جارێكی تر له پێی تۆو ئه‌وانه‌ی كه تۆیان خۆش ده‌وێ و ده‌نگیان پێدایت هه‌ڵبه‌وه‌شێته‌وه و بته‌قێت، وه‌ك له پێش تۆدا له پێی زۆران ته‌قی؟!! چون ئه‌مجاره له‌گه‌ڵ له‌یه‌كترازانی ده‌یان پارچه‌ی لێ ده‌بێته‌وه, جا وریابه. ئه‌مه‌ش دوایین فورسه‌ته بۆ هه‌مووان, تۆ وه‌ك گه‌نجێك و خوێنگه‌رمێكی ئه‌م ڕابوون و بزووتنه‌وه‌یه ئه‌گه‌ر نه‌توانیت ئه‌وه بكه‌یت, دڵنیابه ئیتر جارێكی تر بیر له كۆنگره‌و ئه‌مسه‌ر و ئه‌وسه‌ر مه‌كه‌نه‌وه, چونكه زۆر ئاسان و ئاسایی بزووتنه‌وه ئیتر ته‌نها وه‌ك ناو له مێژوودا ده‌مێنێت و چاكبوونه‌وه‌ی ئه‌سته‌مه!! ئه‌و كات خه‌ڵكی ئاقڵ ده‌بێژن حه‌لبوونی بزووتنه‌وه ڕه‌نگه ئاخر حه‌ل بێت!!\n(3) برایه‌تی و ته‌بایی له‌نێوان ئه‌ندامان جێگیر بكه, هه‌ر ئه‌وپه‌یامی برایه‌تییه‌ش تۆ وه‌ك مسوڵمانێك بیگه‌یه‌نه به باقی مسوڵمانان به‌بێ جیاوازی..\n(4) مه‌هێڵه گیانی به‌رنگاربوونه‌وه‌و جیهادو خه‌بات هه‌رچه‌نده كه بێ چه‌كیشن ئێستا خامۆش ببێته‌وه, چونكه هه‌مووكات ڕۆحی جیهادو به‌رنگاربوونه‌وه یه‌كێك له دوایین به‌دیله‌كانی هێنانه‌وه‌ی بوونی ئیسلام بووه, به‌ڵام وشیارانه له‌گه‌ڵ دۆخه‌كه مامه‌ڵه بكه‌و بارودۆخ هه‌میشه هه‌ڵبه‌سنگێنه و وريای ته‌سریحاته‌كانت به، گه‌نجێتیی و له پڕ ده‌ركه‌وتنت، زه‌لله‌ی لیسانت پێ نه‌كات، بۆیه ڕوانینی مه‌سڵه‌حه و مه‌فسه‌ده ئاوێنه‌یه‌كی تری ڕاستی هه‌نگاوه‌كانه.\n(5) هه‌وڵی ئاشته‌وایی گشتیی له‌نێوان ڕێزه‌كانی بزووتنه‌وه بده, ئه‌وانه‌ی گله‌و گازانده‌یان هه‌یه, ئه‌وانه‌ی به‌هه‌رپاساوێكه‌وه گومانی خراپییان به ئێوه هه‌یه, تۆ به‌كه‌مێك ته‌نازولكردن له‌به‌رخوا ده‌توانی هه‌مووان وه‌ك برا بهێنیته‌وه ژێر چه‌تره‌كه. جگه له بانگهێشتكردنه‌وه‌ی ئه‌ندامانی دانیشتووی بزووتنه‌وه, هه‌وڵ بده‌ن نازیان بگرن و ڕێزیان بگرن و قسه‌یان هه‌ر چه‌نده ڕه‌ق بێت له ئاست ئێوه‌و بزووتنه‌وه, ئێوه وه‌ك باوكێك ڕه‌فتار بنوێنن و دڵیان ڕابگرن, ئه‌گه‌ر ئه‌وه نه‌كرا ئێوه به‌كردار له‌ماوه‌ی ڕابه‌رێتیی خۆتاندا ده‌توانن ئه‌وه بۆ هه‌مووان بسه‌لمێنن.\n(6) ڕۆحی حه‌ز و نه‌فس له ناختدا بمرێنه.. ئه‌م ڕۆح و نه‌فسه‌ی كه زۆرێك له ئه‌ندامانی سه‌ره‌وه‌ی بزووتنه‌وه‌ی پێیوه گیرۆده‌كردو له خشته‌بران، ئه‌ویش (ڕۆحی پیلان و كوتله‌كاری و خزم خزمێنه‌و سرته سرت و قسه‌ی یه‌كتر وه‌رنه‌گرتن... هتد) كه به‌داخه‌وه ئه‌مه هۆكارێكی بنه‌ڕه‌تی له‌بنیه‌كه‌هڵوه‌شاندنه‌وه‌ی عیززه‌ت و سه‌روه‌ری بزووتنه‌وه بووه له دوێنێش و له ئێستاش, كه‌واته له خۆتدا ده‌سپێبكه, دڵنیابه هه‌موو وێكڕا له دوایییا چاو له‌تۆ ده‌كه‌ن.\n(7) گومانی خه‌ڵك سه‌باره‌ت به‌و قسه‌ی كه هه‌میشه ده‌گوترێ به‌رامبه‌ر به بزووتنه‌وه و بنه‌ماڵه به‌ڕێزه‌كه‌ی ئێوه‌ی پێ له‌كه‌دار ده‌كرێت و كراوه به‌ماڵ به‌سه‌ر بزووتنه‌وه و ئێوه‌دا!! (كه ده‌زانم هه‌یه له دڵڕه‌شی خۆی وا ده‌ڵێت، هه‌یشه كه دڵسۆزه‌و هه‌ستی پێكردووه كه وا ده‌ڵێت!) تۆ هه‌وڵ بده بۆ هه‌مووان بسله‌مێنیت كه وانییه, یان وابووه‌و جارێكی تر به گه‌وره‌یی خوا ئه‌مه نابێت ڕووبداته‌وه, هه‌روه‌ك ئه‌م قسه‌شم ڕووبه‌ڕووی براو خوشك و به‌ڕێزه‌كانی ئێوه‌شه, كه هه‌مووتان ده‌توانن ئه‌م قسه‌یه له ڕێی كرده‌وه شه‌رعییه‌كانتانه‌وه بسه‌لمێنن.\nده‌نا كێ هه‌یه له ئیسلامیانی كورد شانازی به كه‌ڵه‌پیاوێتیی مامۆستا مه‌لا عوسمان عه‌بدولعه‌زیز و مامۆستا مه‌لا عه‌لی عه‌بدولعه‌زیز و و مامۆستا سه‌دیق عه‌بدولعه‌زیز و باقی براكانی تر نه‌كات، مه‌گه‌ر دڵڕه‌شێكی ڕووڕه‌ش بێت، كه چاوی به‌خه‌باتی بێوچانی ئه‌و پۆڵه برایه هه‌ڵنه‌یه‌ت، مه‌ردی و نه‌به‌ردی، شه‌هامه‌ت و سه‌ربه‌زی، غیره‌ت و بوێری له‌كه‌سانی وه‌ك مامۆستا عوسمان و مامۆستا عه‌لی توابووه‌وه، له‌م ڕۆژه‌ی كه مامۆستا مه‌لا عومه‌ری تیماری تیرۆركرا، ئه‌وان به‌ر له‌وساته‌ش هه‌ڵسابونه سه‌رپێ، وه‌ك پیاو له‌دژی زوڵم و سته‌می به‌عس و كه‌ڕه‌كورده ماركسییه چه‌كبه‌ده‌سته‌كانی ژێر ئاڵای به‌ناوكوردایه‌تی ڕاپه‌ڕیبوون، زاتێكی وه‌ك مامۆستا مه‌لا عوسمان له‌سه‌رده‌می فه‌قێیاتیشییه‌وه ئاماده‌ی حازری سه‌ر سفره نه‌بووه‌و به پاره‌یخۆی دوور له‌هه‌ر موعاش و ڕادبه‌یه‌كی فه‌قێیاتی عیلمی شه‌رعی وه‌رگرتووه، بۆیه زانی كه قه‌دری زانسته‌كه‌ی خۆی و ته‌مه‌نه‌كه‌ی خۆی بگرێت.. مامۆستا مه‌لا عه‌لی به‌هه‌مان شێوه، مه‌ردی و جوامێرییه‌كانی سه‌ری ته‌واوی بنه‌ماڵه‌و خه‌ڵكی هه‌ڵه‌بجه‌و شاره‌زوور و ته‌واوی مسوڵمانانی به‌رزكردبووه‌وه، تا توانییان وه‌ك قه‌ڵایه‌كی پته‌و بۆ ئه‌م ئیسلامه خۆ بنوێنن، بۆیه توانیان هه‌ربه‌گه‌نجی له نێو ئه‌م ئیسلامه بمێننه‌وه، تا له‌ده‌می پیریشیاندا گه‌نجانه وه‌فاتیان فه‌رموو..\nبۆیه برای ئازیزم: كاك عیرفان، هه‌وڵ بده تۆش ئه‌م كراسی گه‌نجێتییه بپۆشه، تا ناوتان هه‌ر به‌گه‌نجی بمێنێته‌وه له مێژوودا، هه‌وڵ بده بۆ ئیسلام بژیه‌و بۆ ئه‌ویش بمره، ته‌وازع و خۆبه‌كه‌مگرتنت بكه به ئه‌داتی سه‌رخستنی كاره‌كانت، مه‌هێڵه بكه‌ونه ژێر گومانی ئه‌وانه‌ی كه باسمكردن له‌گومانی بنه‌ماڵێتی و خزم خزمێنه‌و منگه‌ڕایی، چونكه ئه‌و زاتانه‌ی باسمكردن، بۆ خۆیان و بنه‌ماڵه‌یان نه‌ژیان، تا ئێوه پێیوه بژیه‌ن.\n(8) كه‌سی شیاو له شوێنی شیاو دابنێن, وته‌بێژی ڕه‌سمیتان ده‌ستنیشان بكه‌ن, مه‌هێڵن, هه‌ركه‌س به‌بێ پرسی بزووتنه‌وه له‌خۆوه به‌ناوی بزووتنه‌وه قسان بكات, كه ئه‌مه هۆكارێكی ڕاگرتنی په‌یوه‌ندییه ناوه‌خۆ و ده‌ركییه‌كان ده‌بێت له‌گه‌ڵ بزووتنه‌وه.\n(9) سه‌باره‌ت به مامۆستا شێخ سه‌ددیق كه ئێستا له پۆسته‌كه‌ی نه‌ماوه, هه‌ستێكی ئیجابیتان له‌گه‌ڵیدا هه‌بێت, له‌وه‌ختێكدا ئه‌م پیاوه ئاماده‌یی قوربانی بووه له ژێر چه‌تری بزووتنه‌وه كه هه‌موولا پێویستیان پێی بووه, خه‌ڵكی پشتیان له بزووتنه‌وه كردووه, ئه‌و ده‌ستی داوه‌ته‌به‌ری تا نه‌كه‌وێت، به‌ڕاستی ئه‌م پیاوه له‌وكاته‌دا شێخی پڕخێرو به‌ره‌كه‌تبوو كه توانی له‌ناخی گه‌نجانی ئه‌م ڕابوونه بتوێته‌وه, ده‌نا چی دابوو كه له‌م ته‌مه‌نه‌وه خۆی بخاته ژێر ئه‌م باره قورسه‌وه.\n(10) ڕێگه به ئه‌ندامه‌كانتان مه‌ده‌ن له‌سه‌ر یه‌كتر بنووسن و به‌ناوی ڕه‌خنه‌وه ناوی جیاجیاوه ناوی یه‌كتر بزڕێنن (كه به‌داخه‌وه ئه‌مڕۆ بۆته سوننه‌تێكی زۆر قێزه‌ون, كه خه‌ڵكێك به جوامێری ده‌زانێ له سایت و ڕووپه‌ڕه‌كان ڕه‌خنه له‌م له‌و بگرێت و عه‌یبه‌كان هه‌ڵبماڵێت) به‌وخوا ئه‌مانه له زه‌مه‌نی حوكمی خوادابان هه‌رهه‌موویان ده‌كه‌ونه به‌رحوكمی ئایه‌تی فیتنه‌چییه‌كانه‌وه, كه پیلی ڕاست و قاچی چه‌پیان ئه‌بوو ببڕابایه‌ته‌وه ئینجا له‌دار بدرابان!!\nپێنج تێبینی و ئامۆژگاری تریشم له ده‌ره‌وه‌ی بازنه‌كه‌دایه:\n(1) گرفتی بزووتنه‌وه و كۆمه‌لی ئیسلامیی، به تایبه‌ت گرفته‌كانی نێوان برای به‌ڕێز كاك ئیحسان و كۆمه‌ڵی ئیسلامیی و مامۆستا عه‌لی باپیر, گرفتێكه هه‌موومانی نیگه‌ران كردووه, ئێوه هه‌ردوولا كۆمه‌ڵێك سه‌رنج و تێبینیتان له‌سه‌ریه‌كتر هه‌یه, چ گرفتێك له گرفتی كوشتوبڕی نێوان سه‌حابه‌كان گه‌وره‌تر هه‌بووه؟ به‌ڵام به‌پێی كۆده‌نگی زانایان ئه‌وان له‌دوایییا هاتوونه‌ته‌وه ژێر چه‌تره‌كه‌و عوزریش بۆهه‌موو كوشتوبڕه‌كانیان هێنراوه‌ته‌وه, بۆ ناكرێت كه كۆتایی به‌م ساردو سڕییه بهێنرێت؟ ده‌زانی ئه‌م قه‌یرانه چه‌نده زه‌ره‌ری له‌و برایه‌تییه داوه؟ چه‌ند پڕۆژه‌كان شكستیان پێ هێنراوه؟ پارتی و یه‌كێتی چییان به‌یه‌ك نه‌كرد. په‌لاماری ماڵ و سامان و شه‌ڕه‌ف و نامووسی یه‌كتریشیان برد, ده‌یان كه‌سیان له‌یه‌كتر شونبزر و بێسه‌رو شوێنكرد؟ به‌ڵام هه‌ستیان به مه‌ترسییه‌كی زۆر گه‌وره ده‌كرد له‌سه‌ر خۆیان، بۆیه چوون له‌به‌ر ئه‌و به‌رژه‌وه‌ندییه ڕێككه‌وتنیان كردو تا ئه‌ندازه‌یه‌ك توانرا به‌سه‌ر گرفته‌كانیاندا زاڵ ببن؟ ئه‌ی تۆ نازانیت كه چ مه‌ترسییه‌ك وپلان و نه‌خشه‌یه‌كی نه‌گریس له ئارادایه بۆ ڕێشه‌كێشكردنی ئیسلام و مسوڵمانان له گۆڕه‌پانه‌كه‌و له هه‌موو دونیاش؟ له‌به‌ر ئه‌وه تۆ ده‌توانیت كۆتایی به‌م شه‌ڕه, یان به‌م ساردێتییه بهێنیت. ئومێدی ئه‌وه‌مان هه‌یه كه له‌ماوه‌ی ڕابه‌رێتیی جه‌نابتان زۆر شتی نوێ ئه‌نجام بده‌ن, كه یه‌كێكیان ئه‌مه بێت.\n(2) گرفتی مامۆستا كرێكار: هه‌موو لاده‌زانین كه مامۆستا كرێكار به‌زوڵم به‌ندكراوه، وه له ئێوه نزیكتره زیاتر له لایه‌نه ئیسلامییه‌كانی تر. ئێوه ده‌توانن پێگه‌ی خۆتان به‌هێز بكه‌ن, قسه‌ی به‌هێز بكه‌ن, هه‌ڵوێستتان هه‌ڵوێستی پیاوی گه‌وره بێت, شتێك كه خه‌ڵكی هێشتا بۆ ئه‌و پیاوه‌ی نه‌كردووه یان نه‌یتوانیوه كه بیكات, ئێوه هه‌وڵی بۆ بده‌ن, نوێنه‌رانتان بنێرن له‌گه‌ڵ سه‌فاره‌ته‌كانی نه‌رویج كۆ ببنه‌وه, له‌سه‌ر ئاستی به‌رز قسه‌یان له‌گه‌ڵ بكه‌ن, خۆ هه‌رچه‌نده ده‌زانم كه حوكوومه‌تی نه‌رویج دوای سیاسه‌تی خۆی ده‌كه‌وێت به‌ڵام ئه‌مه بۆ ئێوه ده‌ستكه‌وتێكی قیامه‌تییه ئه‌گه‌ر هه‌نگاوی بۆ بهاوێن.. ئينجا له ڕێی په‌یوه‌ندییه‌كانتانه‌وه له‌گه‌ڵ پارتی و یه‌كێتی و حوكوومه‌تی عێڕافی گرفته‌كه‌ی چاره‌سه‌ربكه‌ن. (ئه‌گه‌ر كرا، ئه‌گه‌ریش نه‌كرا، سه‌روه‌رییه بۆ ئێوه كه به‌خه‌می برایه‌كتانه‌وه ڕووی خۆتان له‌به‌رده‌م خوادا سپی كردۆته‌وه).\n(3) له‌گه‌ڵ یه‌كگرتووی ئیسلامیی, هه‌رچه‌نده گرفته‌كانی نێوانتان ئه‌گه‌ریش هه‌بێت زۆر كه‌م ده‌ركه‌وتووه, وه‌ك هه‌قی برایه‌تی ئیسلامیی, برایه‌تی بنوێنن و پشتی یه‌كبگرن و ئه‌زموون و وانه‌كانی مامۆستا سه‌ڵاحه‌ددین وه‌ك كه‌سێكی خۆشه‌ویستی نێو حیزبه‌كه‌ی ئێوه ده‌توانن سوودی لێ ببینن، بۆیه هه‌ر حیزبێك ئه‌گه‌ر سه‌رگه‌وره‌كه‌ی بوو به‌موڵكی خه‌ڵكه‌كه‌ی، ئه‌وه ئه‌و كه‌سه له هه‌ر پێگه‌و مه‌قامێكدا بێت، پێگه‌ی ڕاسته‌قینه‌ی له نێو دڵی ئه‌و خه‌ڵكه‌دا هه‌میشه مسۆگه‌ر و جێگیره.\n(4) هه‌ڵوێستتان له‌گه‌ڵ پارتی و یه‌كێتى, پاشان له‌گه‌ڵ حوكوومه‌تی عێڕاق, هه‌ڵوێستتان (موعته‌سیم) ئاسا بێت, دوای هه‌ق و مافی خۆتان بكه‌ون, بێهێز له‌به‌رامبه‌ریان خۆتان مه‌نوێنن, په‌یوه‌ندییه‌كانتان له‌سه‌ر ئاستی سه‌ره‌وه زۆر به‌هێز بێت به‌بێ موساوه‌مه‌كردن و ئه‌مسه‌رو ئه‌وسه‌ر, وه‌ك (رجل الرشید) هه‌میشه ده‌ربكه‌ون. [وَأَنْتُمُ الْأَعْلَوْنَ إِنْ كُنْتُمْ مُؤْمِنِينَ ]\n(5) بێنه ڕیزه‌كانی ئۆپۆزیسیۆنه‌وه, موعاره‌زه‌یه‌كی ئه‌كتیڤ بن, له‌گه‌ڵ باقی لایه‌نه‌كانی تر له‌سه‌ر خاڵه‌كان ڕێك بكه‌ون, پێشنیاری باشتان هه‌میشه پێ بێت, به‌تایبه‌ت له‌گه‌ڵ هه‌ردوو حزیبی ئیسلامیی (كۆمه‌ڵ و یه‌كگرتوو) ئاسانتر ده‌توانن ڕێك بكه‌ون, بۆ ئه‌مه‌ش دڵنیاتان ده‌كه‌وه, كه سبه‌ی دووڕۆژ ئێوه‌ش وه‌ك باقی گه‌لان وه‌ك ئیسلامییانی كوردستان گره‌وه‌كه ده‌به‌نه‌وه ده‌بن بة به‌شێك له فه‌رهه‌نگی به‌هاری ئيسلاميدا, كه هێشتا له كوردستان ده‌ستی پێ نه‌كردووه, كه ده‌ستیشی پێكرد هه‌ر ئێوه پێشه‌نگ ئه‌بن و ئیسلام عه‌زیز ده‌بێت.. ئه‌مه‌ش له بزووتنه‌وه نامۆ نییه، چونكه ئه‌زموونی سیاسه‌ت و خه‌بات و ئیداره جۆرێك له‌وانه كرده‌ییه‌كان بووه له نێو بزووتنه‌وه‌دا، به‌و مانایه دایكی ئیسلامییانی گۆڕه‌پانه‌كه‌بووه، كه لێكه‌وتووه، ئه‌بێ هه‌ڵسێته‌وه!!\nهیوادارم ئه‌م چه‌ند درێژ دادڕییه‌م لێ قبوول بفه‌رموون, ئه‌گه‌ر له‌هه‌ر شوێنێك هه‌ستان به‌وه كردبێت كه قسه‌كان له‌جێی خۆی نه‌بووه، گه‌رده‌نم ئازاد بكه‌ن.\nبراتان: هێمن عه‌بدولعه‌زیز\n25ی شه‌عبان سالی 1433 به‌رامبه‌ر 14/7/2012\nid => 25754\ndynamicImage => 'WCdHKTXd_20120717.jpg'\nheadTitle => 'پیرۆزبایی و چه‌ند ڕێنوێنییه‌كی پێویست بۆ برای به‌ڕێزم كاك عیرفان عه‌لی عه‌بدولعه‌زیز'\n[1.09 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25754)))\n[1.44 ms] UPDATE `dangiislam_article` SET `clicked` = ? WHERE (`dangiislam_article`.`id` = 25754)\n[0.43 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25754) LIMIT 1\n[0.4 ms] SELECT `dangiislam_article`.* FROM `dangiislam_article` WHERE (id= '25754') AND (status='1') AND (title<>'0') LIMIT 1\n[22.98 ms] SELECT `dangiislam_article`.* FROM `dangiislam_article` WHERE (category_id = 193)\n[0.72 ms] SELECT `dangiislam_article`.* FROM `dangiislam_article` WHERE (category_id = 193) AND (id <> '25754') AND (status='1') ORDER BY `id` desc LIMIT 3\n[4.54 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25754') ORDER BY `comment_id` desc, `featured` desc\n[14.97 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 15 in 62.24 ms Registry (6)«


ژیانی له‌یلا قاسم – History Of Kurdistan\nHome / ناوداران / ژیانی له‌یلا قاسم\ndidar othman 2016-03-29\tناوداران لێدوان نووسین ناچالاککراوە لە ژیانی له‌یلا قاسم 7,540 Views\nكچه تێكۆشه‌ری كوردستان، له‌یلا قاسم، ساڵی 1952 له گوندی بانمیل‌ی سه‌ر به شاری خانه‌قین له خێزانێكی هه‌ژار و نیشتمانپه‌روه‌ری كورد له‌دایكبووه. قاسم حه‌سه‌نی، باوكی له‌یلا، كرێكاری كۆمپانیای پاڵاوگه‌ی نه‌وتی ئه‌ڵوه‌ن بوو. دوای ئه‌وه‌ی ناوبراو خانه‌نشین كراوه، ساڵی 1971 له خانه‌قینه‌وه ماڵیان گواستۆته‌وه بۆ به‌غدا. هه‌موو خوشك و براكانی له‌یلا (سه‌بیحه، سه‌لام، سه‌فا، سه‌لاح) خه‌ریكی خوێندن بوون و له قوتابییه زیره‌كه‌كانی ئه‌و سه‌رده‌مه‌ی كوردبوون. سه‌رباری خوێندن هه‌ریه‌كه‌یان له‌پای خوێندنه‌كه‌یان بۆ بژێوی ژیانی خێزانه‌كه‌یان كاریان كردووه. بنه‌ماڵه‌ی له‌یلا قاسم له‌گه‌ڵ ئه‌وه‌ی له‌نێو ڕه‌وشێكی هه‌ژاریدا ده‌ژیان، به‌ڵام زۆر به‌خته‌وه‌ربوون.\nله‌یلا قاسم بۆ یه‌كه‌م جار له ساڵی 1958 له شاری خانه‌قین چووه‌ته به‌ر خوێندن و قۆناخه‌كانی سه‌ره‌تایی و دواناوه‌ندی له‌م شاره ته‌واوكردووه. له‌یلا له ساڵی 1971دا له به‌شی كۆمه‌ڵناسی/ كۆلێژی ئادابی زانكۆی به‌غدا وه‌رگیراوه. له‌یلا كه هه‌ر له ته‌مه‌نی منداڵییه‌وه‌ی هه‌ژاری و نه‌داری چه‌شتبوو، له‌لایه‌كیش و زوڵم و زۆرداری ڕێژیمی داگیركه‌ری عێراق له‌سه‌ر گه‌لی كورد، بیری ئازادیخوازانه و خه‌بات و تێكۆشانی له‌لای له‌یلا قاسم دروستكردبوو.\nله‌یلا هه‌ر زوویش ئاشنایه‌تی له‌گه‌ڵ بزووتنه‌وه و ڕێكخستنه‌كانی نه‌ته‌وه‌كه‌یدا په‌یداكردبوو. ساڵی 1970 له ڕێگای سه‌لام قاسم‌ی برا گه‌وره‌كه‌یه‌وه پێوه‌ندی به بزاڤی سیاسیی نه‌ته‌وه‌كه‌یه‌وه كردووه و له‌نێو ڕیزه‌كانی ‘یه‌كێتیی قوتابیانی كوردستان’ خه‌بات و تێكۆشانی به‌ڕێوه‌بردووه. له‌یلا قاسم له‌نێو قوتابییه كورده‌كانی زانكۆی به‌غدا ڕۆڵێكی كاریگه‌ری هه‌بووه له وشیاركردنه‌وه و ڕێكخستنیان. له كاتێكدا كه ده‌گوترا ژن ناتوانێت شانبه‌شانی پیاوان له شار و له شاخ و له دێهاته‌كاندا خه‌بات بكات، له‌یلا به پێچه‌وانه‌وه شانبه‌شانی قوتابییه كوڕه‌كانی كورد خه‌باتێكی به‌رفراوانتری به‌ڕێوه‌ده‌برد و دژ به نایه‌كسانی مافه‌كانی ژنان و پیاوان بوو، به‌تایبه‌تیش كه بۆ خودی خۆی له بواری كۆمه‌ڵناسیدا ده‌یخوێند و زۆر باش له ڕاستییه‌كانی كۆمه‌ڵگه‌ی كورددا تێگه‌یشتبوو.\nله‌یلا قاسم له‌گه‌ڵ یه‌كێك له هاوڕێكانی خۆی به ناوی جه‌واد هه‌مه‌وه‌ندی كه به‌یه‌كه‌وه خه‌بات و چالاكییان ده‌كرد، زۆر یه‌كتریان خۆشده‌ویست. ئه‌گه‌رچی له‌یلا خوێندكاری زانكۆ و جه‌وادیش كرێكاری یه‌كێك له كارگه‌كانی به‌غدا بوو، وه‌لێ خۆشه‌ویستییه‌كی بێسنووریان له‌نێواندا هه‌بوو. له‌یلا هه‌ر به‌ڕێگه‌ی جه‌وادیشه‌وه بۆ ماوه‌یه‌ك له ناوچه‌كانی باشووری كوردستان چووه نێو ڕیزه‌كانی پێشمه‌رگه‌وه. ئامانجی له‌یلا قاسم له‌مه‌دا زیاتر ناسینی ڕه‌وشی سیاسی كورد و به شێوه‌یه‌كی باشتر به‌ڕێوه‌بردنی خه‌باتی ڕێكخستن بوو له‌نێو شاره‌كاندا.\nله‌یلا قاسم و جه‌واد هه‌مه‌وه‌ندی هه‌ردووكیان هاوبیر و كۆك بوون له پرسه‌كاندا له‌پێناو سه‌ركه‌وتنی دۆزی ڕه‌وای گه‌له‌كه‌یاندا. له‌یلا و جه‌واد ئه‌وینی خۆیان تێكه‌ڵ به ئه‌وینی كوردستانی نیشتمانه‌كه‌یان كردبوو. له‌یلا به خه‌بات و تێكۆشانی خۆی سه‌لماندی كه ژنانیش شانبه‌شانی پیاوان ده‌توانن خه‌بات و تێكۆشان بۆ ئازادی گه‌له‌كه‌یان به‌ڕێوه‌ببه‌ن.\nله سه‌ره‌تای ساڵه‌كانی 1970 كه گه‌لی كورد له باشووری كوردستان به قۆناخێكی هه‌ستیاردا تێپه‌ڕ ده‌بوو، له‌یلا قاسم و جه‌واد و هاوڕێكانیان سه‌رباری نكۆلیكردنی ڕێژیمی داگیركه‌ری به‌عس له هه‌بوونی گه‌لی كورد، ئه‌وان سووربوون له خه‌بات و تێكۆشان بۆ به‌ده‌ستهێنانی مافه‌كانی گه‌له‌كه‌یان. هه‌روه‌ها له‌یلا و جه‌واد له سه‌ره‌تای ساڵی 1974 به‌یه‌كه‌وه لێكۆڵینه‌وه‌یه‌كی زانستییان له‌سه‌ر كۆمه‌ڵگه‌ی كورد ئه‌نجامدابوو و له ده‌رفه‌تێك ده‌گه‌ڕان كه بڵاوی بكه‌نه‌وه. به‌ڵام به‌هۆی تێكچوونی گفتوگۆكانی نێوان سه‌ركردایه‌تی كورد و ڕێژیمی عیراق و ده‌ستپێكردنه‌وه‌ی شه‌ڕ و پاشانیش به‌هۆی گیرانی له‌یلا قاسم و جه‌واد و هاوڕێكانی تریان ده‌ستنووسی لێكۆڵینه‌وه‌كه‌شیان له‌لایه‌ن سیخوڕه‌كانی حكومه‌تی عیراقه‌وه له‌ناوبردرابوو.\nله ئاداری 1974دا دوای ده‌ستپێكردنه‌وه‌ی شه‌ڕ و هێرشكردنه‌وه‌ی ڕێژیمی عێراق بۆسه‌ر ناوچه‌كانی كوردستان، ڕێژیمی داگیركه‌ر ده‌ستیكرد به كۆچبه‌ركردنی هه‌زاران كورد و بۆردومانكردنی هه‌ردوو شاری قه‌ڵادزێ و هه‌ڵه‌بجه و ڕاوه‌دوونان و گرتنی ڕۆشنبیران و قوتابیان و ئازادیخوازانی كورد. هه‌ر له‌و كاته‌دا هه‌زاران كه‌سیش له تاكه‌كانی كۆمه‌ڵ بۆ به‌رگریكردن له مافی نه‌ته‌وه‌كه‌یان ڕوویان له شاخه‌كان كرد و چه‌كی پێشمه‌رگه‌یاتییان هه‌ڵگرت. له‌و كاته‌دا له‌یلا قاسم و جه‌واد هه‌مه‌وه‌ندی و نه‌ریمان فوئاد و هه‌ندێك له هاوڕێكانی تریان پێیانوابوو خه‌باتكردن ته‌نیا له شاخ به‌س نییه، به‌ڵكو خه‌بات و تێكۆشان له شاره‌كاندا و له‌نێو جه‌رگه‌ی دوژمندا پێویستیه‌كی زۆر گرنگی ئه‌و قۆناخه‌یه، بۆیه ڕوویان نه‌كرده شاخه‌كان و له به‌غدای پایته‌ختی عێراق بۆ درێژه‌دانی خه‌بات و تێكۆشان مانه‌وه.\nله‌گه‌ڵ به‌رفراوانبوونی شه‌ڕه‌كان له ساڵی 1974دا، ده‌زگا هه‌واڵگرییه‌كانی ڕێژیمی به‌عسی عێراق به‌رده‌وام و زۆر به‌توندی چاودێری یه‌ك به یه‌كی تاكه‌كانی كوردییان ده‌كرد. بۆیه ئه‌وه‌نده‌ی نه‌برد له ڕۆژی 1974.04.28دا له‌یلا قاسم و چوار له هاوڕێكانی (جه‌واد هه‌مه‌وه‌ندی، نه‌ریمان فوئاد مه‌ستی، حه‌سه‌ن حه‌مه‌ڕه‌شید و ئازاد سلێمان میران) له ئه‌نجامی هه‌ڵمه‌تێكی به‌رفراوانی هێزه‌كانی ئاسایش و سه‌ربازی ڕێژیم له به‌غدا ده‌ستگیركران. ڕۆژنامه‌ی الپوره‌ی زمانحاڵی ڕێژیمی به‌عسی ده‌سه‌ڵاتدار و ڕادیۆ و ته‌له‌ڤزیۆنی نێوخۆیی عێراق، له‌یلا قاسم و هاوڕێكانی وه‌ك تێكده‌ر و گێڕه‌شێوێن و تیرۆریست به‌ناو كرد، به‌ڵام له‌گه‌ڵ هه‌موو ئازار و ئه‌شكه‌نجه‌یه‌كیشیان بچووكترین كرده‌وه‌شیان له‌سه‌ر ئاشكرا نه‌بوو.\nله‌یلا قاسم كچێكی چاونه‌ترس و زیره‌ك بوو؛ له‌ڕووی وه‌ڵامی پرسیاره‌كانی به‌ڕێوه‌به‌ری ده‌زگای هه‌واڵگری به‌عسدا بێ باكانه ڕایگه‌یاندبوو: “به كوشتنی من هه‌زاران كورد له خه‌وی نه‌زانی وشیار ده‌بنه‌وه، زۆر خۆشحاڵ و سه‌ربه‌رزم كه گیانم فیدای ڕێی ڕزگاری كوردستاندا ده‌كه‌م.” هه‌موو ئازار و ئه‌شكه‌نجه‌یه‌ك نه‌یتوانی بڕیاری په‌شیمانی به له‌یلا ده‌ربڕێت.\nڕێژیمی به‌عسی عیراق به مه‌به‌ستی چاوترساندنی لاوان و قوتابیان و چینی ڕۆشنبیری كورد یه‌كسه‌ر دوای ده‌ستگیركردنیان دادگایه‌كی نادادوه‌رانه‌ی دژ به له‌یلا قاسم و هاوڕێكانی به‌ڕێوه‌برد و بڕیاری له‌سێداره‌دانیانی بۆ ده‌ركرد. ڕێژیمی عێراق له زیندووبوونی ئه‌و پێنج لاوه كورده زۆر ده‌ترسا، بۆیه هێشتا دوو هه‌فته به‌سه‌ر ده‌ستگیركردنیان تێنه‌په‌ڕیبوو، كاتژمێر 7ی سه‌رله‌به‌یانی ڕۆژی 1974.05.12 له‌یلا قاسم و هه‌ر چوار هاوڕێكه‌ی له‌سێداره‌دران. سه‌لام قاسمی، برای له‌یلا قاسم، به ماوه‌یه‌ك دوای له‌سێداره‌دانی له‌یلا هه‌ر له به‌غدا له‌لایه‌ن به‌عسییه‌كانه‌وه شه‌هیدكرا. تاوانی سه‌لام قاسم ته‌نیا ئه‌وه بووه كه وێنه‌ی له‌یلای خوشكی ناردبوو بۆ ده‌ستی قوتابیانی كورد و ئه‌ندامانی یه‌كێتیی قوتابیانی كوردستان له ده‌ره‌وه‌ی وڵات. دایك و باوكی له‌یلا قاسمیش به‌هۆی له‌ده‌ستدانی دوو ڕۆڵه‌یان، هه‌ر زوو به كۆست و خه‌مێكی گه‌وره‌وه سه‌ریان ناوه‌ته‌وه و كۆچی دواییان كردووه.\nهه‌واڵی له‌سێداره‌دانی له‌یلا قاسم به سه‌رتاپای كوردستاندا بڵاوبۆوه. هه‌روه‌ها هه‌ندێك له چاپه‌مه‌نییه‌كانی ئه‌وساكه‌ی جیهان هه‌واڵی له سێداره‌دانی له‌یلا قاسمیان وه‌ك له‌سێداره‌دانی یه‌كه‌م ژن له مێژووی سیاسی عێراقدا بڵاوكردۆته‌وه. بێگومان له‌سێداره‌دانی كچه كوردێك به‌ده‌ستی ڕێژیمی داگیركه‌ری عێراق كاریگه‌رییه‌كی گه‌وره‌ی كرده سه‌ر لاوانی ئه‌و سه‌رده‌مه‌ی كورد، كه ئه‌مه‌یش بووه هۆی ئه‌وه‌ی به هه‌زاران لاوی كورد په‌یوه‌ست بن به دۆزی ڕه‌وای گه‌له‌كه‌یان و ڕوو له چیاكان بكه‌ن.\nله‌یلایه‌ك له سێداره درا، به‌ڵام هه‌زاران له‌یلا له‌دایكبوون. دوای له‌یلا قاسم له سه‌رتاپای كوردستان هه‌زاران منداڵی كورد به ناوی له‌یلاوه ناونران. له‌یلا قاسم بوو به چیرۆك و داستان و هه‌ڵبه‌ستی شاعیرانی گه‌وره‌ی كوردی وه‌ك جگه‌رخوێن و زۆری تر.\nPrevious به‌درخان كێیه?\nNext ژیاننامەی مامۆستا مەلا عەبدولكەریمی مودەڕڕیس


هێله‌ری کلنتن گه‌واهی خۆی له به‌رده‌م دوو لیژنه‌ی کۆنگرس ده‌دات\nSecretary of State Hillary Rodham Clinton listens to a question during a joint news conference, December 6, 2012.\nچاوه‌ڕوان‌ده‌کرێت ئه‌مڕۆ چوارشه‌ممه هێله‌ری کلنتن وه‌زیری ده‌ره‌وه‌ی ئه‌مه‌ریکا ئاماده‌ی به‌رده‌م دوو لیژنه‌ی هه‌ردوو ئه‌نجومه‌نی سینات و نوێنه‌ران بێت به مه‌به‌ستی گه‌واهیدانی له باره‌ی ئه‌و شـکسته ئاسایشـیـیانه‌ی ڕوویاندا له ده‌می هێرشه‌که‌ی له 11 ی مانگی نۆی 2012 ، ئه‌وه‌ی کرایه سه‌ر کونسوڵخانه‌ی ئه‌مه‌ریکا له شـاری به‌نغازی لیبیا و بووه مایه‌ی کوژرانی باڵیۆزی ئه‌مه‌ریکا له‌و وڵاته له‌گه‌ڵ 3 ئه‌مه‌ریکایی دیکه.\nپـێشبینی ده‌کرێت خانم کلنتن باس له‌وه بکات که چۆن ده‌زگاکه‌ی ئه‌و ڕاسـپاردانه‌ی به‌جێ گه‌یاندووه، ئه‌وه‌ی له لایه‌ن ده‌سـته‌یه‌که‌وه ده‌رچووه که لێـکۆڵینه‌وه‌ی له به‌رپـرسیارێتی هێرشه‌که کردبوو. ده‌سته‌که ئاماژه به لاوازی گرتنه‌به‌ری ڕێوشوێنه ئاسایشـیـیه‌کان کرد له کونسوڵخانه‌که‌دا و گوتوویه‌تی ئه‌و که‌سانه‌ی له‌وێ کاریان کردووه بڕوایان وه‌ها بووه ڕه‌وشی ئاسایش له به‌نغازی بۆ کاربه‌ده‌سـتان له واشنتن زۆر ئه‌و گرنگیـیه‌ی پـێ‌نه‌دراوه.\nفکتۆریا نۆلاند گوته‌بێژی وه‌زاره‌تی ده‌ره‌وه دوێنێ سێشه‌ممه به په‌یامنێرانی گوت خانم کلنتن هه‌میشه به‌رپـرسیارێتی له ئه‌سـتۆی خۆی گرتووه بۆ چ هه‌ڵه‌یه‌ک ڕوویدابێت. گوتیشی هێله‌ری کلنتن په‌یمانی داوه هه‌موو ڕاسـپارده‌کانی ده‌سته‌که قبوڵ و جێبه‌جێـیان بکات به‌ر له‌وه‌ی واز له پـۆسته‌که‌ی بهێنێت.\nپـێده‌چێت ئه‌مه دواهه‌مین گه‌واهیدانی هێله‌ری کلنتن بێت له به‌رده‌م کۆنگرس پـێش ئه‌وه‌ی واز له پـۆسته‌که‌ی بهێنێت.


شةوى بوك و زاوا\nجوانترين وينةى بوك و زاوا "best pic groom or bride | فيس بوكجوانترين وينةى بوك و زاوا "best pic groom or bride. 17681 إعجابًا · يتحدث 36 عن هذا.  بەخێربێن بو پەیجی جوانتریین وێنەی (بوک و زاوا )\n3 ~ dabashan.net ( بۆئه‌وانه‌ی ته‌مه‌نیان له‌سه‌رو18 ساله )يه كه‌م شه‌وى بوو كو زاوا - ده‌باشانزۆریك هه‌ن له لاوان وكیژان به هۆی نه‌زانین و نه‌بونی ئه‌زمون و پرسیار نه‌كردن ده‌كه‌ونه هه‌ڵه‌وه سه‌باره‌ت به چۆنیه‌تی دڕاندنی په‌رده‌ی كچێنی؟ وه چۆنیه‌تی مامه‌ڵه كردن له‌شه‌ویی ...\n4 +1 xezan.org\nشكستی یه‌كه‌م په‌یوه‌ندی سێكسی بوك و زاوا - خێزانو ده‌ڵێت: " شتم زۆر خوێندبوه‌وه له سه‌ر ئه‌و شه‌وه باسی زۆر شتم بیسبوو، بۆیه به هێنی و بێپه‌له‌كردن و\n6 ~ bprsa.net شەوی بوک و زاوایەتی؟ - sarhad - bprsa.netمةرجة بوك و زاوا شةوي يةكةم نزيك يةكتري ببن؟ - - شەوی بوک و زاوایەتی؟ - sarhad.\n7 +1 kurdclick.net\nشةوى زاوايى............................ - یانەی کوردکلیك12 جولای 2012 ... ئه‌و شه‌وه‌ی  بۆ یه‌که‌م جار بووک و زاوا به‌یه‌ک ده‌گه‌ن پێی ده‌گوترێت شه‌وی په‌رده. جا ئه‌و شه‌وه بۆ هه‌ردوو هاوسه‌ر نامۆیه، بۆ کچه‌که زۆر نامۆیه چونکه ئه‌و ...\n9 +5 mkurdan.com\n.•´¯`•-> مــــه کـۆی کـــوردان <-•´¯`•. / شه وي بوك كواستنه وه - ویبگه26 دێسه‌مبر 2009 ... کێشه کۆمه‌ڵایه‌تیه‌کان; » شه وي بوك كواستنه وه ... گریا، رۆژی زەماوەند هەموو لایەك خۆیان سازكرد، ئاهەنگ دەستیپێكراو بووك و زاوا هاتنە ناو هۆڵی شایی، تا ...\n10 +3 rojana.net\nROJANA.NET - شه‌وی یه‌كه‌می ژیانی هاوسه‌رگیری، شه‌وی بنیادنانی ژیان30 سیپتێمبه‌ر 2012 ... به‌تاسه‌وه‌ن بۆی، ئه‌و شه‌وه‌ی كه بوك و زاوا به هه‌ستێكی پڕ له خۆشحاڵی و تاسه وترس و ... هه‌ریه‌ك له بووك و زاوا ، وێنای ئه‌و شه‌وه ده‌كه‌ن به پێی ئه‌وه‌ی كه گوێیان ...\n11 ~ ysm21.net\nبجوكترين بوك و زاوا (په‌ڕه 1) - هه‌مه‌ڕه‌نگ - یانه‌ی سه‌رهه‌نگ موحسین بؤ يةكةمجار لة ميزوي شاري سليماني بجوكترين بوك و زاوا جونة زياني هاوسةريةوة ئةم وينةيةم لة ف .ب وةركرتووة ,هيوادارم ئةم هةوالة راست نةبيت ئاخر دةزانى ...\n12 ~ fermude.com به پێى سوونه‌ت مسوڵمان ده‌بێت چۆن جيماع له گه‌ڵ ... - ماڵپەڕی فەرمودەوه ڵامه كه يان : شه وى يه كه مى خێزانى زۆر گرنگه ده بێت ڕه چاوى حاڵه تى ده ... كۆمه ڵايه تى بن، وه زۆر گرنگه ئه و ڕۆژه بوك و زاوا ماندوو نه كرێن به شێوه يه ك ...\n13 ~ daratoo.wordpress.com شه وى بوكينى…! | daratoo's Blog22 دێسه‌مبر 2012 ... شه وی ئاهه نگی بووك گواستنه وه يه، ئه ڵێن بووك چووه ته ژووره كه ی خۆی بگۆرێت، هه رچی چاوه ڕييان كرد نه هاته ده ره وه، ده رگاكه شی قوفل كردبوو. زاوا به ...\n14 +2 sarbast.com\nزانیاری لەسەر شەوی زاوایی | ماڵپه‌ڕی سه‌ربه‌ست15 ئۆكتۆبه‌ر 2010 ... له شه‌وی گواستنه‌وه‌دا زاوا داوای لێكرد كه بێته ژێربار و ئاماده‌بێ بۆ جوتبون، .... ده‌رونناسی پیاده ده‌كه‌ن دیدیان وایه؛ باشترین شت بوك بیكات ئه‌وه‌یه كه له كرداری ... له سه‌روی ئه‌وانه‌شه‌وه پیاو ده‌بێ له‌م شه‌وه‌دا زۆر لێزان بێ و ئه‌م شه‌وه بكاته به‌هێز ...\n15 +6 webmator.com\nشةوى بوك و زاوا - WebmatorFor the term “ شةوى بوك و زاوا ” here on Webmator.com any results we have in our database will be displayed! Don't forget, that we provide a full website report for ...\n16 ~ aymrt.com شةوى بوك و زاوا - aymrtشةوى بوك و زاوا has. Avg. CPC $2.46, Local Searches 75293, Click-Through Rate 11.32%, Ranking Difficulty 1671, Competition 9 ...\n17 +9 kurd-pc.com\nخه‌ونامه(7) : بوك و زاوا : :بینینی بوك و زاوا به رازاوه‌یی خۆشی و شادی یه ، ئه‌وه‌ی ببینێ .... بێت ئافره‌تن ،هات و چۆی مشکی ڕه‌ش و سپی ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ...\n18 +2 dahek.net\nپه‌رده‌ی كچێنی چییه؟ جۆره ناباوه‌كانی په‌رده‌ی كچێنی، لابردنی ... - kurdtishkو مێشكیدا ماوه‌ته‌وه ،نابێت لاوه‌كان له‌و شه‌وه دا وه‌ك نیچیر په‌لاماری ئه‌و كیژه بده‌ن وبه ته‌وسه‌وه بیانه‌ویت\nWebsite Informer / 66.135.33.93 ip address4001movies.com - 4001movies.com. Daily visitors: 534. Keywords: video sharing , video uploads, phpmotion V3 video cms, شه, شةوى بوك و زاوا , ...\n20 +29 baxcha.com\nماڵپه‌ری باخچه | بابه‌تی هه‌ڵبژارده | پەسندترین و گونجاوترین جۆری جووت 21 نۆڤێمبه‌ر 2012 ... دةست خؤش بيت .داواتان لى دةكةم زانيار زياتربلاو بكةنةوة دةربارةى شةوى بوك وزاوا . Reply · Like. · January 26 at 10:33am. Add a Reply... Reply using.\n21 +3 gulyswr.net\nله یه که م شه وی بوکێنیدا بوو به قوربانی ده ستی زاوا (په‌ڕه 1 له‌ناوچه‌ى عه‌واشه‌ی پارێزگای میسان له‌یه‌كه‌م شه‌وی بوكێنیدا زاوا به‌هۆی بچوكی ئامێری زاوزێی كچه‌كه‌وه توشی خوێنبه‌ربونى ده‌كات و به‌وه‌ش تا ده‌یگه‌یه‌نێته نه‌خۆشخانه گیانى ...\n22 +21 savedhistory.org\nشةوى بوك و زاوا - Home HomeGoogle PR, 4,33. Yandex CY, 60.000. External BackLinks, 10.064.882.857. Referring Domains, 5.401.584. Google indexed, 231.000.840 .edu Backlinks, 12.953 ...\nSAWA Services خدمات سوا - Android Apps on Google Playتطبيق خدمات سوا : هو تطبيق خدمي شامل يسهل التعامل مع أهم خدمات سوا ويقدم ... Excellent I am using this application for more than two months and it is very good the ...\n24 +7 vietgiaitri.com\nVui chơi » Phim video clip ملكة جمال كوردستان (شاجواني كوردستان)كوردستان (شاجواني كوردستان). Người gửi:Kurdistan4all1 Thời lượng: 1.82ph Thể loại:Vui chơi ... армянская свадьба جوانترين بوك و زاوا HD. Người gửi:Goran .\n25 +75 shaqlawapost.com\nخوشكه جوانه كه م كوى بكره بؤ ئةم ئامؤزكارييه به سودانه - سه كوكاني ئومامه ى كجى حارب له شه وى بوكينى دا به كجه كه ى كه دايكى ئياس كجى عه وف ... جيكه ى نوستن كوى نه دان به بيخه ف و باك و خاوينى ده بيته ئالوز بونى ده ...\n26 +45 siamanswer.com\nيةكةم شةوى بوك وزاوا - Siam Answerيةكةم شةوى بوك وزاوا . ข้อมูลเว็บ · คลิป · ค้นหารวม · บอกเล่า · รูปภาพ · เว็บ. Search Media : powered by. Sites (click here to hide/see results). No data availavle. Images ...\n27 ~ sana23kurd.wordpress.com زۆرترین دۆزراوه‌كان | ماڵپه‌ڕی سانا - WordPress.com12 آگوست 2013 ... نوكتةى بوك و زاوا , 38. خه ونامه, 38 ... كوريني+ناوي+فيس+ بوك +به+فول+نه+يم, 27. جون دةوةن دةبم, 27 .... جونيه تى كردنى شه وى زاوا , 19. ئايةدةزانيت, 19.\n28 ~ kosofe-pc.blogspot.com www.kosofe-pc.blogspot.com: يه كه م بيتى ناوت كاريكه ريه كى راسته يه كه م بيتى ناوت كاريكه ريه كى راسته وخوى هه يه له سه ر بله ى رومانسيه تت بزانه وايه ؟؟؟؟ ئه كه ر ناوت ده ست بى بكا به (( a )) بيتى يه كه م له ناوت وا نيشان ده دا كه له بله ...\n4001movies.com - 4001movies.com - as7 - Sitesview.net4 Years, 7 Months, 21 days. Charset : UTF-8. WOT : ... tv 1519 | شةوى بوك و زاوا | شةوى زاوا | "\n30 ~ sex2ku.wordpress.com Older posts - سێكس بؤ كورد - WordPress.com12 نۆڤێمبه‌ر 2012 ... بۆچی له‌سه‌ر سێكس قسه نه‌كه‌ین؟! [ به‌شی دووه‌م ]. بؤچی قسه له‌سه‌ر سێکس نه‌که‌ین ؟ نووسینی : توێژه‌ری ده‌روونی سامان سیوه‌یلی پاشان هه‌رزه‌کار یان خۆبه‌خۆ ...\n31 ~ bexshnde.comoj.com سةرثيَضى ئافرةتان - قــــــــــــورئــــــانية كيك لة فالضى وبانطةشة كةرةكانى زانيني غةيب بكات ئة وانويذى ضل شةوى لي .... دانانى تةختةو كورسى يةكى بةرز بؤ بوك و زاوا و بة دةركةتنى بووك و زاوا لة بةردةم ...\n32 ~ fantalosixwarw.blogspot.com : بوك و زاوا .. - ئه‌رشیفی فه‌نته‌لۆسی خواروو24 ئاپریل 2009 ... بوك و زاوا ... خوا موباره‌كى كات و پیروو خه‌رۆبن پیَكه‌وه.... له شه‌رى بیَتامى ژن و میَرجى به‌دوور بن.... مرسلة بواسطة فـــــــــــــــــــــــــــه نته‌لۆسی خواروو في ...\n33 ~ kurdlook.com کیشه ی نیوان بوک و خه سو - یانەى کوردلووکبؤية دايكيشي رقي لة بوك هةلئةستيت و كيشةئةكةويتة بةينيان.. نائيشةللة\n34 ~ hunerstan.com خه‌ونامه‌ی کوردی به شی یه که م | hunerstan-هونەرستان(7): بوك و زاوا :بینینی بوك و زاوا به رازاوه‌یی خۆشی و شادی یه ، ئه‌وه‌ی ببینێ زاوایه‌و .... ئافره‌تن ،هات و چۆی مشکی ڕه‌ش و سپی ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ...\n35 ~ kurdipost.wordpress.com 28 | June | 2014 | كوردی پۆست | Page 113 - WordPress.comجيرؤك.فيس. بوك , 3. كوردكليك, 3. فێربوونی مۆنتاژ, 3. به یانی باش له ناخی دله وه, 3 ... جونيه تى كردنى شه وى زاوا , 2 ... جيروكي فةيس بوك سيكسي, 1.\n36 +4 fb.me\nẢnh trên dòng thời gian - ريَكايه ك بؤ كةيشتن بة به هه شت | Facebookله‌ئا هه‌نگی هاوسه‌رگیری دا زاوا و بوك دانیشت بوون له سه‌ر شوینی بوك و زاوا وه دایكی زاوا به‌ته نیشتیانه‌وه دانیش تبوو iiiiiiiiii بووكه خان به زاوای وت...\n37 ~ barawdin.com *~ مەکــۆی بــەرەودیـن ~* / خه ون نامه ى كوردى - به‌ره‌ودین(7): بوك و زاوا :بینینی بوك و زاوا به رازاوه‌یی خۆشی و شادی یه ، ئه‌وه‌ی .... ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ووتراوه مشك که‌س و کارو منداڵی ناو ...\n38 ~ m11puk.blogspot.com مه‌لا عه‌لى ~ M11PUK18 ئۆگوست 2011 ... بووکی یه‌ک شه‌وه و ده‌ستگیرانه‌که‌م ڕووت وه‌ک و که‌زی و پرچی ... ئەی ئەو كەسەی پێوەت دیارە جوانی مایین و بوك و تفەنگ ... چەك نۆ بوك و مەچەك زاوا 30/12/ ...\n39 -4 sharazurpost.com\nخه ونامه ی کوردی - Sharazur Post(7) : بوك و زاوا : :بینینی بوك و زاوا به رازاوه‌یی خۆشی و شادی یه ، ئه‌وه‌ی ببینێ .... بێت ئافره‌تن ،هات و چۆی مشکی ڕه‌ش و سپی ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ...\n40 +2 freewebsite-service.com\nDKKFI - خه‌ونامه‌ی کوردی Drømme analyse - Freewebsite-service.com(7): بوك و زاوا :بینینی بوك و زاوا به رازاوه‌یی خۆشی و شادی یه ، ئه‌وه‌ی ببینێ زاوایه‌و .... ئافره‌تن ،هات و چۆی مشکی ڕه‌ش و سپی ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ...\n41 ~ hawdam.net ماڵپەڕى هاودەم | hawdam.netپێشمه‌رگه‌و زێره‌ڤانى و ئاسایش و پۆلیس داویانه و سه‌رقاڵى شه‌رى داعشن و پارێزگارى له خاك و هاوڵاتیانى .... پاش ئه‌وه‌ی بوك و زاوایه‌ك له رۆژهه‌ڵاتی كوردستان بڕیاریاندا بڕه ئاڵتونی ... له‌شارى هه‌ولێر له جیاتى جلوبه‌رگى زاوا ، پۆشاكی پێشمه‌رگه له‌به‌رده‌كات.\n42 ~ hawreyan.blogfa.com ماڵپه‌ڕى زانيارى بۆكورد - 145دوعای زۆر گرنگ بخوینه‌وه‌دوایین بابەتەکان لینکەکان ئێمه‌له‌فه‌يس بوك ياساى ڕيكلام كردن. لۆگۆی ئێمه ..... ( اللهم اني اسالك خيرها ,واعوذ بك من شرها ) دوعا بۆ كه سانيك كه به زاوا ده بيت 131.\n43 +23 i-search-engine.com\nبوكو زاوا - Search Engineقه‌زافی زۆره‌حه‌زی له به‌شداری كردنی ئاهه‌نگی بوك و زاوا بوو له‌وێدا ژنان جوانترین و سه‌رنجراكێشترین جل و به‌رگیان به‌ر ده‌كرد و ئه‌گه‌ر خۆی نه‌یتوانیایه به‌شدار بێت چه‌ند\n44 ~ ardalandalo.blogspot.com ardalan: كوريكى عيراقى به يه ك شه و دووزنى هينا28 ئاپریل 2012 ... رۆژی (6/4/2012) ئێواره ئاهه‌نگێكی بوك گواستنه‌وه له‌نێوان چاوه‌ڕوانی و دو ... له‌كۆمێنتی ئه‌و وێنه‌یه‌ی تاكه زاوا و جوته بوكدا، له‌سه‌ر تۆڕی كۆمه‌ڵایه‌تی ...\n46 ~ kifre1.blogspot.com خه‌ونامه ~ ماڵپه‌ڕی شاری كفری31 جولای 2013 ... بوك و زاوا :بینینی بوك و زاوا به رازاوه‌یی خۆشی و شادی یه ، ئه‌وه‌ی .... ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ووتراوه مشك که‌س و کارو منداڵی ناو ماڵن ...\n47 ~ omarali.co.uk خوازبێنی و ژن هێنان - عومه‌ر عه‌لیگرفت و ڕێك ده‌که‌ون، ڕۆژێك دیاری ده‌کرێت بۆ هێنانی مه‌لاو بۆ ماره‌بڕین، ئه‌و شه‌وه نه ... ده‌هێننه‌وه، ئاگاداری بوك و زاوا ده‌کات که ئه‌م پرۆسه کارێکی یه‌کجار گه‌وره‌یه‌و ئایه‌ت و ...\n48 +2 rwgash.info\nخه ونامه ى كوردى(7): بوك و زاوا :بینینی بوك و زاوا به رازاوه‌یی خۆشی و شادی یه ، ئه‌وه‌ی ببینێ زاوایه‌و .... ئافره‌تن ،هات و چۆی مشکی ڕه‌ش و سپی ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ...\n49 +18 chnaran.com\nبووك زاوا‌یه‌ك ده‌رفه‌ت به‌میوانان ده‌دن سه‌یری یاری بکه‌ن - چناران له روداوێکی ده‌گه‌مه‌ن و سه‌یردا بوك و زاوایه‌ك بڕیاریاندا پاداشتی ... دوو گۆڵ کۆتا هات، ئه‌م شه‌وه نه‌ك هه‌ر بۆمیسرییه‌کان ئاسایی نه‌بوو به‌ڵکو بۆ بوك زاوا زۆر ...\n50 ~ xawnama.blogfa.com خه ونا مه(7) : بوك و زاوا : :بینینی بوك و زاوا به رازاوه‌یی خۆشی و شادی یه ، ئه‌وه‌ی ببینێ .... بێت ئافره‌تن ،هات و چۆی مشکی ڕه‌ش و سپی ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ...\n52 +3 fbvideosearch.com\nSinan-gursoy-/رينمايةكانى- شةوى -يةكةم- بوك - و-زاوا - Videos FacebookUmutsuz Ev Kadinari 49. Bölüm - Songül Öden sahneleri 5 / parts of Songül Öden 5 _*_*_*_*_*_*_*_*_*_*_*_*_*_*_*_*_*_*_*_* (( Outside Prison: Yasemin ...\n54 +19 kurdzhin.net\nیـــانەی کوردژیـن/Kurd Zhin/ / خه‌ونامه‌ی کوردی به‌شی٤ تا ٦(7): بوك و زاوا :بینینی بوك و زاوا به رازاوه‌یی خۆشی و شادی یه ، ئه‌وه‌ی .... ته‌مه‌ن درێژیه سپی ڕۆژه‌و ڕه‌شیش شه‌وه ، هه‌روه‌ها ووتراوه مشك که‌س و کارو منداڵی ناو ...


هاوسەرۆكی پێشووی هەدەپە لە بەندینخانەوە دەڵێت، ڕەجەب تەیب ئەردۆغان هەوڵدەدات بەشێوەی “نایاسایی” كاركردنی پارتی دیموكراتی گەلان قەدەغە بكات وەك هەوڵێك بۆ زامنكردنی بردنەوە لە هەڵبژاردنەكانی داهاتوودا.\nسەڵاحەدین دەمیرتاش، هاوسەرۆكی پێشووی پارتی دیموكراتی گەلان (هەدەپە) لە وەڵامێكی نوسراودا بۆ ژمارەیەك پرسیاری ئاژانسی (فڕانس پرێس) وتی، هۆكاری سەرەكی كە وایانلێدەكات هەوڵ بۆ هەڵوەشاندنەوەی هەدەپە بدەن، ڕەخساندنی بوارە بۆ بردنەوەی (هاوپەیمانی گەل) لە هەڵبژاردنەكانی داهاتوودا كە بڕیارە لە 2023 ئەنجامبدرێت.\nدەمیرتاش كە پێشتر دوو جار لە هەڵبژاردنەكانی سەرۆكایەتیدا كێبڕكێی ئەردۆغان-ی كردووە، لە ساڵی 2016ەوە بەندكراوە سەرەڕای داواكارییەكانی دادگای مافی مرۆڤی ئەوروپا بۆ ئازادكردنی.\nلەئێستاشدا پارتەكەی لە بەردەم مەترسی قەدەغەكردن و هەڵوەشاندنەوەدایە پاش ئەو تۆمەتانەی لەلایەن داواكاری گشتیی وڵاتەكەوە ئاراستەی كراوە و خراوەتە بەردەم دادگای دەستوری.\nمحەمەد حیجازی، کەسی دووەمی سوپای پاسدارانی ئێران لە سوریا و جێگری بەرپرسی فەیلەقی قودسی سەر بە سوپای پاسداران…\nلە شاری سنەی ڕۆژهەڵاتی کوردستان دەستبەسەر 15 هەزار پارچە دەرمانی کشتوکاڵیدا گیراوە، کە تەنها ئاوی خواردنەوەی تێیدا بووە…


فیلیپی 1 KSS - Filipian 1 SZ-PL\n1لە پۆڵس و تیمۆساوسی بەندەکانی عیسای مەسیحەوە،\nبۆ هەموو گەلی پیرۆزی خودا لە شاری فیلیپی کە لەگەڵ عیسای مەسیحدا یەکن1:1 لەگەڵ عیسای مەسیحدا یەکن لە زمانی یۆنانیدا (لە عیسای مەسیحدان) بەکارهاتووە.، لەگەڵ چاودێران و خزمەتکاران:\nسوپاسی خودا و پاڕانەوە\n3سوپاسی خودا دەکەم، هەر کاتێک یادتان بکەم. 4هەمیشە لە هەموو پاڕانەوەکانم بە خۆشییەوە بۆ هەمووتان داوا دەکەم، 5چونکە لە یەکەم ڕۆژەوە هەتا ئێستا بەشداریتان لە خزمەتی ئینجیلدا کردووە. 6لەمەشدا دڵنیام، خودا کە لە ئێوەدا ئەم ئیشە چاکەی دەستپێکردووە، هەتا ڕۆژی عیسای مەسیح تەواوی دەکات.\n7کەواتە ئەمە ڕاستە سەبارەت بە هەمووتان ئەم هەستەم هەبێت، چونکە ئێوە لە دڵی مندان. ئەگەر بە کۆت و زنجیرەوە بم، یاخود لە کاتێکدا بەرگری لە پەیامی ئینجیل و چەسپاندنی دەکەم، هەمووتان لە نیعمەت لەگەڵم بەشدارن. 8خودا شایەتمە چەندە بە پەرۆشم بۆ هەمووتان بە سۆزی عیسای مەسیح.\n9لە خودا دەپاڕێمەوە کە خۆشەویستیتان بە زانیاری و ئەوپەڕی تێگەیشتنەوە زیاتر و زیاتر بکات، 10تاکو باشترین شت جیا بکەنەوە، بۆ ئەوەی لە ڕۆژی مەسیح پاک و بێ گلەیی بن، 11تاکو پڕببن لە بەرهەمی ڕاستودروستی لە ڕێگەی عیسای مەسیحەوە بۆ شکۆ و ستایشی خودا.\nلەلای من، ژیان مەسیحە\n12خوشکان، برایان، ئێستا دەمەوێ بزانن ئەوەی بەسەرم هات پەیامی ئینجیلی زیاتر بەرەو پێش برد، 13تەنانەت هەموو پاسەوانانی کۆشکی ئیمپڕاتۆر و هەموو لایەک بۆیان دەرکەوت کە من لە پێناوی مەسیحدا کۆت و بەند کراوم. 14مەسیحی باڵادەست بەهۆی کۆت و بەندی منەوە وای لە زۆربەی خوشک و برایان کردووە پشت بە ئەو ببەستن، تاکو بتوانن بوێرانەتر و بە چاونەترسییەوە پەیامەکەی ڕابگەیەنن.\n15بێگومان هەندێک لەبەر ئیرەیی و ناکۆکی مزگێنیی مەسیح ڕادەگەیەنن، بەڵام هەندێکی دیکە بە خواستێکی باش. 16ئەوانەی لەبەر خۆشەویستی مزگێنی دەدەن، دەزانن لەبەر بەرگریکردنم لە پەیامی ئینجیل خراومەتە زیندان. 17ئەوانەی دیکە کە لە خۆپەرستییەوە مەسیح ڕادەگەیەنن، دڵسۆز نین، مەزەندە دەکەن بە کۆت و زنجیرەکەم حاڵم ناخۆشتر دەکەن. 18ئیتر چی؟ بەهەرحاڵ، بە ڕواڵەت بێت یان بە ڕاستی، مەسیح ڕادەگەیەنرێت، بەوەش دڵشادم.\nبەڵێ، زیاتریش دڵشاد دەبم، 19چونکە دەزانم لە ڕێگەی پاڕانەوەکانتان و پشتگیری ڕۆحی عیسای مەسیح ئەمە دەبێتە هۆی ئازادکردنم1:19 یۆنانی: ڕزگاری.. 20بە پەرۆشەوە چاوەڕوان و ئومێدەوارم کە لە هیچ شتێکدا شەرمەزار نەبم، بەڵکو ورەم بەرز بێت بۆ ئەوەی ئێستاش وەکو هەمیشە مەسیح لە جەستەمدا پایەدار بێت، ئەگەر بە ژیان بێت یان بە مردن، 21چونکە بۆ من ژیان مەسیحە، مردنیش قازانج. 22بەڵام ئەگەر ژیانم لە جەستە بەردەوام بێت، خەریکی خزمەتێک دەبم کە بەرهەمی هەبێت. چی هەڵبژێرم؟ نازانم! 23لە دوو لاوە فشارم لەسەرە، حەز دەکەم ئەم ژیانە بەجێبهێڵم و لەگەڵ مەسیح بژیم، ئەوە زۆر باشترە، 24بەڵام مانەوەم بە جەستە بۆ ئێوە پێویستترە. 25دڵنیام و دەزانم کە لە ژیاندا دەمێنم و لەگەڵ هەمووتان بەردەوام دەبم، بۆ بەرەوپێشچوون و خۆشیتان لە باوەڕ، 26تاکو بەهۆی هاتنەوەی من بۆ لاتان شانازیتان بە عیسای مەسیح لە ڕێگەی منەوە زیاد بکات.\n27تەنها بە شێوەیەک بژین کە شایستەی پەیامی ئینجیلی مەسیح بێت، تاکو کاتێک بێم و بتانبینم یان لەلاتان نەبم و هەواڵتان ببیستم، بزانم کە ئێوە لە یەک ڕۆحدا چەسپاون و بە یەک دڵ تێدەکۆشن لە پێناوی ئەو باوەڕەی کە لەسەر بناغەی پەیامی ئینجیلە، 28بەبێ ئەوەی لە هیچ شتێکی ڕکابەرەکانتان بترسن. ئەمە بەڵگەیە بۆ لەناوچوونیان، بەڵام ڕزگارییە بۆ ئێوە، ئەمەش لە خوداوەیە. 29چونکە خودا لەبەر مەسیح تەنها باوەڕهێنان بە ئەوی پێ نەبەخشیون، بەڵکو ئازار چێژتنیش لە پێناوی ئەو، 30لەبەر ئەوەی هەمان تێکۆشانتان هەیە، ئەوەی لە منتان بینیوە و ئێستا لە منی دەبیستن.\nKSS : فیلیپی 1


تەشویش خستنە سەر پەخشی ئێن ئاڕ تی و ئێن ئاڕ تی دوو کاردانەوەی لێکەوتەوە\nدوای ئەوەی لە سەرچاوەیەکی نادیارەوە بۆ ماوەی ١٠ کاتژمێر تەشویش خرایە سەر کەناڵی ئێن ئاڕ تی و ئێن ئار تی ٢، بەو هۆیەشەوە پەخشی کەناڵەکان بە شێوەی پچڕ پچڕ دەگەیشتە لای هاوڵاتییان، ئەم کارە کاردانەوەی بەدوای خۆیدا ھێنا.\nئاوات عەلی سەرۆکی دامەزراوەی میدیایی نالیا ڕایگەیاند؛ بەپێی بەدواداچوونەکانی کۆمپانیای دابینکەر، سەرچاوەی تەشویشەکەی سەر ئێن ئاڕ تی و ئێن ئاڕ تی دوو لە شاری سلێمانی بووە، داواشی کرد ئەو کەس و لایەنانەی بەرگری لە دەنگی ئازاد دەکەن لەسەر ئەم پێشێلکارییە زەق و ئاشکرایە دژی ئێن ئاڕ تی، بێدەنگ نەبن.\nهاوکات بەشێک لە بینەرانی کەناڵەکە و نووسەران و چالاکانی کۆمەڵی مەدەنی و چالاکی تۆڕە کۆمەڵایەتییەکان و بەشێک لە رۆژنامەنووسانیش، تەشویش خستنە سەر کەناڵەکە بە پێشێلکردنی ئازادیی کاری میدیایی و دژی پرەنسیپەکانی ئازادیی ڕادەربڕین دەزانن.\nلەو چوارچێوەیەشدا ڕۆژنامەنووس شوان محەمەد نوسیوویەتی، حەق نییە هیچ دەزگا و کەسانێکی میدیاکار و ڕۆشنبیر لەسەر ئەم هەڵسوکەوتە بێدەنگ بێت.\nهەر لەوبارەیەوە ڕۆژنامەنووس نیاز عەبدوڵا دەڵێت، تەشویش خستنە سەر ئێن ئاڕ تی درێژکراوەی ئەو کارە نایاسایی و نا ئەخلاقییەیە کە ساڵانێکی درێژە خراوەتە سەر کەناڵەکانی ئۆپۆزسیۆن.\nهەر لە کاردانەوەی تەشویش خستنە سەر ئێن ئار تی فایەق گوڵپی سیاسەتمەدار نوسیوویەتی، شەرمەزاربێت ئەو لایەنەی تەشویشی لەسەر ئێن ئاڕ تی داناوە، ئەوە ڕەفتارێکی فاشیانەیە.\nهاوکات شێرکۆ حەمە ئەمین پەرلەمانتاری پێشووی گۆڕان لە پەرلەمانی کوردستان، نوسیوویەتی، ئەوەی بەرامبەر بە ئێن ئاڕ تی دەکرێت درێژکراوەی هەڵمەتی تیرۆری رۆژنامەوانان و دەنگە ئازادەکانە.\nبەشێک لە هاوڵاتییان و چالاکانی تۆڕە کۆمەڵاتییەکانیش تەشویش خستنە سەر ئێن ئاڕ تی، بە بەرتەسککردنەوە و لەقاڵبدانی کاری ڕۆژنامەنووسی دەزانن و، بەشێکی تریشیان هاشتاگێکیان بە ناوی (ئێن ئاڕ تی دەنگی منە) بۆ پشتگیریکردن لە ئێن ئاڕ تی ڕاگەیاندووە.\nبۆ یەکەمجار لە ساڵی ٢٠١٢ ئێن ئاڕ تی لە سەرچاوەیەکی نادیارەوە تەشویشی خرایە سەر و لەو کاتەشەوە تا ئێستا چەندجارێک تەشویش خستنە سەر پەخشی کەناڵەکە دووبارە بووەتەوە.


تیـاچـوونی هـەموو لەشـی ئـادەمیزاد تـەنـها ڪلێنچڬ نـەبـێت.!!\nمـوعـجـیـزەڪانی قـورئـان وــ‌سـوننـەت\nتیـاچـوونی هـەموو لەشـی ئـادەمیزاد تـەنـها ڪلێنچڬ نـەبـێت\nموحەممەد ﷺ ئەگەر پێغەمبەر نەبێت ئیشی چییـە بە باسـی تیاچــوونی هەمـوو لەشـی ئادەمیزاد تەنها کلێنچکــە نەبێـت ، کە لەوەوە دروست بووە و لەوێشەوە دروست دەبێتەوە لە ڕۆژی قیامەتدا .\n#زانـستی‌ــ‌سـەردەم یش پاش زیاتر لە چواردە سەدە پاش لێکۆڵینەوەی زۆر ڕاستی ئەو فەرمودانە دەسەلمێنێت ، پێغەمبەر ﷺ دەفەرموێت:\n[كُلُّ ابْنِ آدَمَ يَأْكُلُهُ التُّرَابُ إِلَّا عَجْبَ الذَّنَبِ مِنْهُ خُلِقَ وَفِيهِ يُرَكَّبُ ،، صحيح مسلم:۲۰۱/۱۴ برقم‌ـ۵۲۵۴]\n[إِنَّ فِي الْإِنْسَانِ عَظْمًا لَا تَأْكُلُهُ الْأَرْضُ أَبَدًا فِيهِ يُرَكَّبُ يَوْمَ الْقِيَامَةِ، قَالُوا: أَيُّ عَظْمٍ هُوَ يَا رَسُولَ اللَّهِ؟، قَالَ: عَجْبُ الذَّنَبِ ،، صحيح مسلم:۲۰۲/۱۴ برقم‌ـ۵۲۵۵]\nلە کۆمەڵێ تاقیکردنەوەی یەک بە دوای یەکدا زانای ئەڵمانی جوولەکـە "هانـس سبیمـان" و قوتابخانە زانستیەڪەی ۱۹۳۱ - ۱۹۳٥ سەلماندی کە (عجب الذنب: الخیط والعقدە البدالین) بەرپرسە لە دروستبوونی هەموو ئەندامەڪانی لەشی ڪۆرپـەلـە ، بۆیــە ناونراوە بە #ڕێڪخـەری‌ــ‌بـنـەڕەتـی یان ڕێکخەری سەرەتایی ،، ئەو زانایە هەستا بە #بـڕیــنی‌ــ‌ڪلێنچڪە لە کۆمەڵێ گیانداری وشکاوەکی و زەرعی کرد لە "جنین" لە ڪۆرپەلەیەکی تردا ، بینی کە بۆخۆی نەشونما دەکات بەجیا لە ناو ئەو ڪۆرپەلەی کە تیایدا زەرع کراوە ،، هەروەها وردی کرد و ئینجا زەدعی کردەوە لە ڪۆرپەلەیەکی تردا ، بەهەمان شێوە نەشونمای کردەوە و بەجیا ڪۆرپەلەیەکی تری دروستکرد ، بۆی دەرکەوت وردکردن کاری تێناکات ، ئینجا کوڵانی و بۆی دەرکەوت کوڵانیش کاری تێناکات ، لە ئەنجامی ئەم دۆزینەوە گرنگەدا لە ساڵی ۱۹۳٥دا خەڵاتی #نـۆبـڵ یان پێدا .\nلەساڵـی ۲۰۰۳دا دکتۆر "عوسمان گەیلان" تاقیکردنەوەیەکی کرد لە یەمەن لەسەر پێنج #ڪلێنچڪەی‌ــ‌مـەڕ بەوەی کە بە دەمانچەی غاز بۆ ماوەی دە خولەک سوتاندنی تا تەواو بوون بە خەڵوز ، پاشان دیراسەی کرد بۆی دەرکەوت کە خانەکانیان زیندوون و هیچیان لێنەهاتووە .\nهەروەها دکتۆر "زەغلول النجار" دەڵێت: ئەم فەرموودەیەم بۆ چەند زانایەکی ڕۆژئاوا باس کرد وتیان: بەڕاستی تەنها ئەم فەرموودەیە بەسە کە #بـەڵـگـە بێت لەسەر پێغەمبەریەتی مـحـمـد ﷺ .


گروپە چەكدارەكانی ئۆپۆزسیۆنی سوریا یەكدەگرن – Knwe.org\nسەرەکی » دۆسێ » گروپە چەكدارەكانی ئۆپۆزسیۆنی سوریا یەكدەگرن\nچاوەڕوانی هێرشی سوپا دەكەن\nگروپە چەكدارەكانی ئۆپۆزسیۆنی سوریا یەكدەگرن\nچەند گروپێكی چەكداریی ئۆپۆزسیۆن لە پارێزگاكانی ئیدلیب و حەمما و حەلەب لە باكووری سوریا، لە هاوپەیمانییەكی نوێ و بە سەرپەرشتی توركیا لەژێر ناوی «بەرەی رزگاریی نیشتمانی| یەكیان گرت، ئەمەش بە مەبەستی پێكهێنانی «بنەمای سوپایەكی شۆڕشگێڕ» لە ئایندەدا.\nئەم راگەیاندنە دوای «وتوێژەكانی سوچی» بوو كە لەم ماوەیەی دواییدا لە روسیا سەبارەت بە رەوشی سەربازیی لە سوریا سازكرا. ئەمەش هاوكاتە لەگەڵ لێدوانی بەرپرسانی سوریا كە دەڵێن، ئامانجی داهاتووی ئۆپەراسیۆنە سەربازییەكانی داهاتوو، باكووری سوریا كە ئەو گروپانە تێیدا لەنگەرییان گرتووە.\nسێ گروپ دەستییان گرتووە بەسەر ناوچەكانی باكووری سوریا كە لەدەرەوەی دەسەڵاتی حكومەتی سوریایە. دوو ناوچە لەلایەن دوو گروپی سەر بە توركیاوە كۆنترۆڵ كراوە، ناوچەی سێیەم لەژێر دەستی گروپە ئۆپۆزسیۆنە جیهادییە توندڕەوەكاندان.\n«قەڵغانی فورات» و «چڵە زەیتون»\nناوچەكانی قەڵغانی فورات و ئەو شارۆچكانەن كە كەوتوونەتە باكوور و خۆرئاوای پارێزگای ئیدلیب، شاری جەرابلوس لە خۆرهەڵاتەوە بۆ ئەعزاز و باب لە باشوورەوە لەخۆدەگرێت.\nگروپەكانی ئۆپۆزسیۆن كە لەلایەن توركیاوە پشتیوانی دەكرێن، دەستییان گرت بەسەر ئەو ناوچانەی پێشتر لەژێر دەستی « رێكخراوی دەوڵەتی ئیسلامی»دا بوون و دواتر لە كۆتایی ساڵی 2016 و سەرەتاكانی ساڵی 2017 لەیەن ئەو گروپانەوە كۆنترۆڵكران.\nئەو گروپە سەرەكییانەی لەو دەمەدا بەشدارییان لە ئۆپەراسیۆنەكەدا كرد «فیرقەی سوڵتان موراد» و «فیرقەی حەمزە» و «لیوای موعتەسەم» بوون.\nهەموو گروپە چەكدارەكان لە پارێزگای حەلەب لە مانگی كانوونی یەكەمی ساڵی 2017، پێكهێنانی «سوپای نیشتمانی»یان راگەیاند كە 20 هەزار چەكداری لەخۆگرت و لەو پرۆسەیەشدا زیاتر لە 30 گروپ بەشدارییان كرد. ئەو «سوپای نیشتمانی»یە سەر بە وەزارەتی بەرگری حكومەتی ئۆپۆزسیۆنە كە بارەگاكەی لە توركیایە.\nسوپاكە لەنێوان ئەو هێزانەدا بوو كە بەشدارییان لە ئۆپەراسیۆنی «چڵە زەیتون»دا كرد و بە كۆنترۆڵكردنی ناوچە كوردییەكان لەلایەن سوپای توركیا و گروپەكانی سەر بەو وڵاتە لە مانگی ئاداری 2018، كۆتایی هات.\nعەفرین بەر لەوە لەژێر دەستی یەكینەكانی پاراستنی گەلی كورد «یەپەگە»دا بوو.\nئیدلیب، حەما و حەلەب\nئەو ناوچانەی لەلایەن ئۆپۆزسیۆنەوە كۆنترۆڵكراون لە پارێزگای ئیدلیب و ناوچە خۆرئاواییەكانی پارێزگای حەلەب و ناوچەكانی باكووری حەمما ئاڵۆزن، چونكە زۆربەی ناوچەكانی پارێزگای ئیدلیب لە ئێستادا لەژێر كۆنترۆڵی هاوپەیمانی جیهادی هەیئەی تەحریری شامە (بەرەی نوسرەی پێشوو) لەگەڵ گروپە چەكدارەكانی تری سەر بە توركیا.\nلە سەرەتای ساڵی 2018، دوو گروپی ركابەری هەیئەی تەحریری شام كە ئەحرار شام و نورەدین زەنكی بوونن لەگەڵ چەند گروپێكی بچوكی تردا یەكیان گرت و «بەرەی رزگاری سوریا»یان دروستكرد، ئەو بەرەیە بۆ ماوەی دوو مانگی چەند شەڕی لە دژی هەیئەی تەحریری شامدا كرد لەو ناوچانەی دەكەونە نێوان ئیدلیب و حەلەب.\nبەپێی ماڵپەڕی «عنب بلدی»ی ئۆپۆزسیۆن، لە كۆتایی ئایاری 2018، 11 گروپی چەكداری تر یەكیان گرت و «بەرەی نیشتمانی بۆ رزگاری»یان دروست كرد.\nئەو گروپە سەرەكیانەی چوونە بەرەكەوە، فەیلەقی شام و سوپای ئیدلیب و ئیدلیبی ئازاد و سوپای نەسر بوون.\nلەدوای وتوێژەكانی ئەم دواییەی سوچی لەنێوان توركیا و روسیا و ئێران، سەبارەت بە رەوشی سەربازی لە سوریا لە سەرەتای مانگی ئابی رابردوو، پێنج گروپی سەرەكی تر لە ئیدلیب و حەلەب كە «بەرەی رزگاریی سوریا» لەنێوانیاندا بوو لەگەڵ هەندێك گروپی تری ركابەری هەیئەی تەحیری شام لەوانە، هەڵۆكانی شام و سوپای شام، چونە بەرەكەوە.\nهەیئەی تەحریری شام\nتائێستاش ژمارەیەك گروپی جیهادی سەرەكی هەن كە بونێكی بەهێزیان هەیە لە پارێزگای ئیدلیب و ناوچەكانی دەوروبەری. دوای بەرپابوونی شەڕی ناوخۆ لەگەڵ هاوپەیمانی پێشووی (ئەحرار الشام)، هەیئەی تەحریری شام لە هاوینی ساڵی 2017، دەستی گرت بەسەر زۆربەی ناوچەكانی پارێزگای ئیدلیب، بە كاروبارە مەدەنی و سەربازییەكانیش لە پارێزگاكە.\nزۆرێك لە میدیاكانی سوریا، پێشبینیان كردبوو توركیا لە ئیدلیب پشتیوانی لە كۆتایی هێنان بە بوونی هەیئەی تەحریری شام بكات، بەڵام ئەمە روینەدا، بگرە چەكدارانی هەیئەی تەحریری شام هاوشان لەگەڵ كاروانە سەربازییەكانی توركیادا چونە ئیدلیب و باكووری حەلەب و حەمما بۆ دامەزراندنی خاڵی چاودێری سەربازی، ئەمەش لە چوارچێوەی رێكەوتنی هێوركردنەوە كە لە مانگی ئەیلولی 2017 لەنێوان روسیا و ئێران و توركیا، ئیمزاكرا.\nگروپی «حراس الدین» لە كۆتایی شوباتی 2018 دامەزرا، و چەند گروپێكی پەیوەست بە رێكخراوی قاعیدەی لەخۆگرت. ئەو گروپانە لە هەیئەی تەحریری شام جیابوونەوە بەهۆی بڕیاری هەیئەكە كە پەیوەندی لەگەڵ قاعیدەدا پچڕاند لە تەمموزی 2016.\nدەگوترێت ئەو گروپە لە ناوچەكانی ژێر دەسەڵاتی ئۆپۆزسیۆن لەنێوان پارێزگاكانی ئیدلیب و لازقیە و حەمما بڵاوبونەتەوە. گروپەكە لە كۆتایی مانگی نیسانی رابردوو، یەكەم ئەپەراسیۆنی سەربازی لە دژی هێزەكانی سەر بە حكومەت لە باكووری پارێزگای حەمما ئەنجامدا.\nحزبی توركستانی ئیسلامی\nگروپێكە لە چەكدارە كۆنەكانی سەر بە رێكخراوی قاعیدە پێكهاتووە، لە ناوچەكانی شنگیانگی باكووری خۆرئاوای چینەوە سەریهەڵداوە، بەڵام لە سەرەتای سەرهەڵدانی تەنگژەكانی سوریا، گروپەكە بونێكی چەسپاوی هەیە لە باكووری سوریا و نزیكە لە هەیئەی تەحریری شام، بێلایەنی هەڵبژاردووە لەو ململانێیەی لەنێوان گروپە ئۆپۆزسیۆنەكاندا رویداوە.\nحزبەكە لە سوریادا چالاكی هەیە و بۆتە جێگەی رێزی هەموو جیهادییەكان و ئۆپۆزسیۆنی سوریا، لەگەڵ لایەنە جیهادی و ئۆپۆزسیۆنەكان بەبێ جیاوازیی لە دژی هێزەكانی حكومەت شەڕی كردووە.\nمیدیای تایبەت بە خۆی هەیە و لە تیلیگرامەوە بڵاوكراوە ریكلامییەكان و دیمەنە ڤیدیۆییەكانی خۆی كە پڕوپاگەندەن بۆ چالاكییەكانی لە سوریا، پەخش دەكات.


📅 00-04-1959 رێکەوت و رووداو (کڕۆنۆلۆژیا)\n- کۆمیتەی نێوەندی پدک بڕیاری ئەوەیدا کە لە هەموو ک [ زۆرتر... 👁] ✖ ✖ ✖ 0 0 ✔ 94% ✍ هـ.ب. 30-8-2010 11:20:08\n- هێزەکانی ینک بە فەرماندەی مەلا بەختیار هێرشیان ک [ زۆرتر... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:20:42\n📅 00-06-1985 رێکەوت و رووداو (کڕۆنۆلۆژیا)\n- روودانی شەڕی براکوژی لەسەر چیای باواجیی ناوچەی ک [ زۆرتر... 👁] ✖ ✖ ✖ 0 0 ✔ 84% ✍ هـ.ب. 30-8-2010 11:20:43\n📅 00-06-1986 رێکەوت و رووداو (کڕۆنۆلۆژیا)\n- روودانی شەڕی براکوژی لە نێوان پێشمەرگەکانی ینک و [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:44\n📅 00-07-1984 رێکەوت و رووداو (کڕۆنۆلۆژیا)\n- هێزێکی حسک و حشع کە ژمارەیان 200 پم دەبوون، لە ب [ زۆرتر... 👁] ✖ ✖ ✖ 0 0 ✔ 72% ✍ هـ.ب. 30-8-2010 11:20:43\n📅 00-10-1993 رێکەوت و رووداو (کڕۆنۆلۆژیا)\n- پێکدادانی ینک و ب.ئیسلامی و کوژرانی 70 کەس. - ج [ زۆرتر... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:20:51\n- بارەگای لقی دوو و ئوتێلی شیراتۆن کە راگەیاندنی پ [ زۆرتر... 👁] ✖ ✖ ✖ 0 0 ✔ 90% ✍ هـ.ب. 30-8-2010 11:20:54


ئێران و عێراق دوو وڵاتی گه‌وره و خاوه‌ن پێگه‌ی جیهانی ئیسلام و ڕۆژهه‌ڵاتی ناوه‌ڕاستن - جام کوردی\nسه‌رۆک ئه‌رکانی هێزه چه‌کداره‌کانی ئێران ڕایگه‌یاند:\nئێران و عێراق دوو وڵاتی گه‌وره و خاوه‌ن پێگه‌ی جیهانی ئیسلام و ڕۆژهه‌ڵاتی ناوه‌ڕاستن\n03 ئایار 2019\nسه‌رۆک ئه‌رکانی هێزه چه‌کداره‌کانی ئێران جه‌ختی له سه‌ر به‌رده‌وامی هاوکارییه‌کانی نێوان تاران و به‌غدا کرده‌وه و وتی: ئێران و عێراق دوو وڵاتی گه‌وره و خاوه‌ن پێگه‌ی جیهانی ئیسلام و ناوچه‌ی ڕۆژهه‌ڵاتی ناوه‌ڕاستن.\nبه پێی ڕاپۆرتی جام کوردی، لیوا محه‌ممه‌د باقری له چاوپێکه‌وتنی له گه‌ڵ فه‌رمانده باڵا سه‌ربازییه‌کانی عێراق وتی: عێراق به وڵاتێکی پیرۆز، دۆست و براده‌ر ده‌زانین و جه‌خت له سه‌ر پێویستی و گرنگی گه‌شه‌ی په‌یوه‌ندییه‌کانمان له سه‌رجه‌م بواره‌کاندا ده‌که‌ینه‌وه.\nناوبراو وتی: ئاسایش و سه‌قامگیری عێراق به گه‌شه و پێشکه‌وتنی خۆمان ده‌زانین و به هه‌موو هێزێکه‌وه له گه‌ڵ حکومه‌ت و گه‌لی عێراق ده‌بین.\nسه‌رۆک ئه‌رکانی هێزه چه‌کداره‌کانی ئێران به ئاماژه به هه‌لومه‌رجی ناوچه‌که و ئه‌زموونی کاری پێکه‌وه‌یی تاران و به‌غدا له شه‌ڕی به‌ره‌نگاربوونه‌وه‌ی تیرۆریزم وتی: ئێران و عێراق دوو وڵاتی گه‌وره و خاوه‌ن پێگه‌ی جیهانی ئیسلام و ڕۆژهه‌ڵاتی ناوه‌ڕاستن و ڕۆڵی گرنگیان له دابینکردن و پته‌وبوونی ئاسایش و سه‌قامگیری ناوچه‌که‌دا ده‌بێت.\nئێران تاران به‌غدا


وه‌زیری رۆشنبیری به‌شداری پێشانگای كتێبی فرانكفۆرت ده‌كات\n16/10/2018 09:00 AM\nدیدارو سەردانەکانی وەزیری رۆشنبیری هەرێمی کوردستان لە پێشانگای کتیبی نێودەوڵەتی فرانکفۆرتدا.\nلەمیانەی بەشداریکردنیدا لە پێشانگای نێودەوڵەتی کتیب لە فرانکفۆرت، وەزیری رۆشنبیری هەرێمی کوردستان سەردانی چەندین خانەی کتێبی ولاتانی کردو پێشوازیشی لە "تۆبیاس ڤۆیس"ی جێگری سەرۆکی پێشانگای نێودەوڵەتی فرانکفۆرت بەرپرسی پەیوەندیيە نیودەوڵەتیيەکان و بەرپرسی بەشی ڕۆژهەلاتی ناوەڕاست کرد.\nلەو سەردانەدا جێگری سەرۆکی پێشانگای نێودەوڵەتی بەشداری خانەی کوردی بەگرنگ زانی و هیواشی خواست لە سالانی داهاتوودا پێگەی خانەی کوردی بەرچاوترو کاراتربێت و بەرچاوڕوونیشیدا سەبارەت بە بایەخی بەشداربوون لەو کەرنەڤالە ڕۆشنبیریيەدا کە لەسەر ئاستی جیهان سالانە دەکرێتەوەو داوایکرد کورد کار لەسەر ئەم بەشداریکردنە بکات، چونکە پێیوابوو چۆنیەتی بەشداریکردن وادەکات پێگەی هەر ولات و نەتەوەیەک گەورەو چالاکتر بکات ولاتی جۆرجیا کە میوانی شەرەفی ئەمساڵی پێشانگای فرانکفۆرت بوو.\nبەنمونە هێنایەوە وتی: نزیکەی 130 کتێبیان وەرگێڕاوەتەسەر زمانی ئەڵمانی و زمانەکانی تر، دواتر وەزیری رۆشنبیری هەرێمی کوردستان خالد دۆسکی کە بە هاوڕێيەتی ئەنوەر حسێن بازگر جێگری سەرۆکی سەندیکای رۆژنامەنووسانی کوردستان و بەرپرسی دەزگای ئایدیا بۆ فکرو لێکۆڵینەوە پێشوازیان لە جێگری سەرۆکی پێشانگای فرانکفۆرت پەیامی وەزارەتی رۆشنبیری و بایەخی ئەم بەشداریکردنەی خستە بەرچاو.\nڕوونیشیکردەوە شەری داعش و کێشەی ئاوارەو قەیرانی ئابوری و کێشەی ڤیزە هۆکارێکی دیارو بەرچاو و ئاستەنگ بوون لە بەردەم بەشداریيەکی کارای کوردستان، ڕاشیگەیاند وەک کورد بایەخی ئەم پێشانگایە لەبەرچاو دەگرین و بۆ ئێمە گرنگە چونکە ئێمە میللـەتێکی ئاشتیخوازین و سالانێکی زۆر لەسایەی ڕژیمە داپلۆسێنەرەکانی عێراقدا دەرگاو پەنجەرە جیهانیەکانمان بەڕوودا داخرابوو.\nلە بەشیکی تری دانیشتنەکەدا باسی لە کارو چالاکيیەکانی وەزارەت ڕۆشنبیری کردو خۆشحاڵیسی دەربڕی بە پەیوەندی نیوان وەزارەت و پێشانگای نێودەوڵەتی فرانکفۆرت، دواتر خەلاتی رێزلێنانی وەزارەتی ڕۆشنبیری لەلایەن خالد دۆسکی درایە جێگری سەرۆکی پێشانگای نێودەوڵەتی فرانکفۆرت.\nدواتر لەلایەن خانەی کتێبی سەلتەنەی عەمانەوە پێشوازی لە وەزیری رۆشنبیری هەرێمی کوردستان و ئەنوەر حسێن بازگر جێگری سەرۆکی سەندیکای رۆژنامەنووسانی کوردستان کراو هەمانکات کەناڵی الجزیرە چاوپێکەوتنیکی کورتی سەبارەت بە بەشداری کورد لە خانەی کتیبی کوردیدا لەگەڵ وەزیری رۆشنبیری هەرێمی کوردستان کردو دوای چاوخشاندن بە پێشانگاکەدا لەلایەن سەرپەرشتیاری خانەی کتێبی سەلتەنەی عەمانەوە "مەوسوعەی سەلتەنەی عەمان " کە چەندین موجەلەد بوو بەخشرایە خالد دۆسکی.\nهەر لەمیانەی سەردان و دیدارەکانی خانەی کتێبی دامەزراوەی محەمەد بن ڕاشد ئال مەکتوم بۆ زانیاری پێشوازیان لە وەزیری رۆشنبیری هەرێمی کوردستان و شاندێکی هاوڕێی کە پێکهاتبوون لە ڕۆژنامەنووس یوسف مەنتک و د.سەروەر عەبدولا سەرپەرشتیارانی خانەی کتێبی کوردی محەمەد بن ڕاشد ئال مەکتوم سەبارەت بە پەیوەندیيە ڕووناکبیریەکان قسەو گفتوگۆیان کرد.\nلە دیدارەکەدا بەریوەبەری جیبەجێکاری دامەزراوەکە ئاماژەی بە ڕەوشی عێراق کردو هیوای خواست حکومەتی داهاتوو حکومەتی گەشەپێدان و سەقامگیری بێت و هەمان ڕێچکەی مام جەلال بگرنەبەر کە هەمیشە وەک کەسێکی هوشیار بە حیکمەت و وانەکانی چارەسەری کێشەکانی دەکرد.\nسەبارەت بە کوردیش پییوابوو هەموو شتێک هەلومەرجی خۆی هەیەو دەکری کورد کار لەسەر بە دامەزراوەیی و سەروەری یاسا بکات و خۆی ئامادەبکات بۆ گۆڕانکاریەکان.\nهەر لەمیانەی ڕۆژانی پێشانگاکەدا سەردانی چەندین خانەی تر کراو وەزیری رۆشنبیری پێشوازی لە میوانانی خانەی کتیبی کورد کردو چەندین کەسایەتی وەک ئیبراهیم یتکین ئەندامی ئەنجومەنی شارەوانی لودڤیکدهاڤن و هاوڕێکانی کرا.\nهەمانکات دلێر سەیدە بەرپرسی کۆمیتەی ڕێکخستنی ئەڵمانیای یەکێتيی نیشتمانيی کوردستان سەردانی خانەی کوردی کردو لەگەل وەزیری رۆشنبیری باسی گرنگی و بایەخی بەشداریکردنی کوردستانیان کردو دواتر میوانداری وەزیری رۆشمنبیری خالد دۆسکی و بەرپرسی دەزگای ئایدیا بۆ فکرو لێکۆڵینەوە کردو لە نوسینگەی کۆمیتەی ئەڵمانیا پیشوازی لێکردن و دواتر میوانداری کردن و گفتوگۆی چڕوپڕ ئەنجامدراو سەبارەت بە بەشداربوونی کوردو بایەخی ئەو بەشداریکردنە لە پێشانگای کتیبی فرانکفۆرت چەندین پیشنیاریان خستەبەرچاو.


بەناوبانگترین هونەرمەندی جیهان چاوی بە بەناوبانگترین گروپی جیهان کەوت\n7757 جار خوێندراوەتەوە\nلە فیستیڤاڵی جینگڵ بۆڵی ئەمساڵدا گروپی BTSی کۆریی و بیڵی ئایڵیشی ئەمریکی بەشدار بوون و شەوێکی مێژووییان تۆمارکرد.\nفیستیڤاڵی ڤینگڵ بۆڵ ساڵانە لە لایەن کۆمپانیای "iHeartMedia"وە ڕێکدەخرێت و لەگەڵ چەندین هونەرمەند و گروپی بەناوبانگدا چەند شارێکی جیهان دەگەڕێن.\nجینگڵ بۆڵی کالیفۆرنیا کە شەوی هەینی بەڕێوەچوو، جیاواز بوو لە ساڵانی ڕابردوو چونکە بەناوبانگترین گروپی جیهان و بەناوبانگترین گۆرانیبێژی جیهان، بەپێی ماڵپەڕی ڤارایتی، تیایدا بەشدار بوون، جیا لەمانیش چەندین هونەرمەندی بەناوبانگی دیکەش چوونە سەر ستەیج لەوانە، لیتزۆ، نۆرمانی، سام سمیس، هاسلی و کاتی پێری.\nلەو شەوەدا بیڵی ئایڵیش بە تیشێرتێکی سەرنجڕاکێشەوە دەرکەوت کە وێنەی هونەرمەند بریتنی سپێرزی لەسەر بوو.\nپاش پێشکەشکردنی بەناوبانگترین گۆرانییەکانیان بیڵی ئێڵیش و BTS بیرۆکەی کاری هاوبەشیان خستە بەردەم فانەکانیان بەڵام فانەکانی بیڵی بە یەک دەنگیی ڕەتیان کردەوە، بەڵام بیڵی لە چاوپێکەوتنێکی تەلەفیزیۆنیدا پشتگیریی گروپی BTSی کرد و ڕایگەیاند کە خۆشحاڵ دەبێت کە لە داهاتوودا پێكەوە کاری هاوبەشیان هەبێت.\nگروپی پۆپی (بی تی ئێس)ی کۆری کە لە حەوت ئەندام پێکهاتوون، لەم ساڵانەی دواییدا ناوبانگێکی زۆریان پەیداکردووە، زۆربەی ئەلبومەکانیان لە ویلایەتە یەکگرتووەکانی ئەمریکا و بەریتانیا پڕفرۆشبوون، زنجیرە کۆنسێرتیان لە لۆس ئەنجلوس و پاریس و یاریگای ویمبلی لە لەندەن ئەنجام داوە.\nبیڵی ئایڵیش، گۆرانیبێژ و تێکستنووسی ئەمریکیی، لەدایکبووی ساڵی ٢٠٠١ـە و لە ساڵی ٢٠١٥ـەوە لە جیهانی گۆرانی و میوزیکی پۆپدایە، چەند ئەلبومێکی لە یەکەمەکانی ئەمریکا و بەریتانیا و ئەوروپادان. بەناوبانگترین گۆرانیشی "Ocean Eyes" کە لە ساڵی ٢٠١٥دا تۆماری کردووە.


گوڵی سووری نەورۆزی ئەم ساڵ جەرگی داگیركەری بڕی\nڕێوڕەسمەكانی نەورۆزی ئەمساڵ له كوردستانی ڕۆژهەڵات سەڕەڕای هەڕەشە و گوڕەشەی دامودەزگای ڕژیمی داگیركەری ئیسلامی به هەوڵ و هیمەتی خەڵكی تێكۆشەر و ژنان و پیاوان و لاوانی نەترس سەركەوتووانه بەڕێوەچوو و ئاگری نەورۆز هەڵكرا. ڕژیمی ئیسلامی دوای ئەوەی بۆی دەركەوت لە ڕێگای هەڕەشه و زەبروزەنگەوه ناتوانێ پێش به خەڵكی تێكۆشەر و هەڵسووڕاوانی مەدەنی بگڕێ، هەوڵیدا به شێوەی جۆڕاوجۆر ڕێوڕەسمەكان بە ئاڕاستەیەكی دیكەدا بەڕێ و پێش به هەستی ئازادیخوازی و سەما و سڕوودەكانی نەورۆز و شادی و خۆشی گەلی كورد له ڕۆژهەڵات بگڕێ.\nڕژیمی ئیسلامی پێی خۆشه ساڵدەری دوازدەی مانگ هەر سێ پارچەكەی دیكەی كوردستان له ئاگری شەڕدا بسووتێن تاكوو خەڵكی ڕۆژهەڵاتی پێوه بخافڵێنێ و له هەستی برینداری گەلی كورد له ڕۆژهەڵات به خراپ كەڵك وەرگڕێ. ڕژیمی ئیسلامی هەمیشه هەوڵی داوه بۆ قۆستنەوەی ئەم هەڵانه و ڕشتنی فرمێسكی درۆیینه و جاروباڕەش تا ڕادەیەك لا بۆ خەڵكی ڕۆژهەڵات شل بكا تا بێنه دەر و دوو قسه به ڕژیمی توركیه بڵێن. بەڵام له بنەڕەتدا دژی هەر جۆره داواكارییەكی هەر ئەم خەڵكەی ڕۆژهەڵاته بۆ مافی ڕەوای خۆیان. ئاخر هەر ئەم ڕژیمەی كه هەوڵیدا ڕێوڕەسمەكانی نەورۆز به ئاڕاستەی شیوەن بۆ عەفریندا بەڕێ، پاڕەكه لەگەڵ هەر ئەم ڕژیمەی توركیه و عێڕاق پلانی گرتنەوەی كەركووك و گەرمیانی كوردستانی باشووریان داڕشت و پاییزی پار به بەشداری و پشتیوانیی مەیدانی و ڕاستەوخۆی ڕژیمی ئیسلامی ئێران و سپای قودس كەركووك و گەرمیان داگیر كرایەوه. دەبێ ئەوەمان لە بیر نەچێ ئەگەر بەڕاست ڕژیمی ئێران ئەوەندە دڵی بۆ كۆبانی و عەفرین دەسووتێ بۆچی سپای قودس هاوشانی حەشدی شیعە و سپای عێراق كەركووك و خانەقین و توزخورماتوویان داگیر كردەوه؟ له ڕاستیدا پیلانگێڕیی ئێران پێشی به سەربەخۆیی كوردی باشوور گرت دەنا عبادی و عێڕاق دەڕەقەتی كورد نەدەهاتن.\nخەڵكی ڕۆژهەڵات به شێوەیەك دەتوانن بێن بۆ كۆبانی و عەفرین و... شیوەن بكەن بەڵام ناتوانن بێنه شەقامەكان بڵێن ئەڕێ تا كەی كوڕان و كچانی ئێمه دەگرن و بێ سەروشوێنیان دەكەن و به نهێنی دەیانكوژن؟ ناتوانن بڵێن تاكەی لاوانی كورد له سێداره دەدەن؟ ناتوانن بڵێن تا كەی خوێنی كۆڵبەرانی سەر سنوور به دەستانی خوێناوی هێزی داگیركەری ڕژیم بڕژێ؟ هەر ئەم خەڵكەی ڕۆژهەڵات هەقیان نییه بڵێن بۆ كان و كانزاكانی ڕۆژهەڵات تاڵان دەكەن و خۆشمان بێكاری تەنگی پێ هەڵچنیوین؟ هەر ئەم خەڵكه مافی ئەوەیان نییه بڵێن ئەرێ بۆ جەنگڵ و دارستانەكانی كوردستان دەبڕن یا ئاگر دەدەن؟ هەر ئەم خەڵكه ناتوانن بڵێن بۆچی مافی خوێندن به زمانی خۆمان نییه؟ ئەوەتا به دەیان هەڵسووڕاوی مەدەنی و ژینگەپاڕێز هەر لەبەر ئەم داواكارییانه له زیندانەكانی ڕژیمی بەند كڕاون. بەڕاستی ڕژیم هەوڵ دەدا تا كاڕەساتی وەك كۆبانی و شنگاڵ و شەڕی عەفرین ڕووبدا تا كوردی ڕۆژهەڵات قەت نەپەرژێنە ئەوەی بیر لەو گشته زوڵم و زۆره بكەنەوه كه هەر ئەم ڕژیمه لەوانی دەكا.\nبەڵام خەڵكی وریا و وردبینی ڕۆژهەڵات لەم پیلان و ڕاوێژە چەپەڵەی ڕژیم گەیشتوون و نەورۆزی خوێناویی سنه له بیر و مێشكی باوكان و دایكانی ئەو سەردەمی كوردستان ناچێتە دەر و بۆ نەوەكانی خۆیان باس دەكەن. جینایەت و كوشتاری ئەو كاتی ڕژیم له شاری سنه و بۆمباران و تۆپباران و خۆمپاڕەبارانی سنه له لایەن هێزەكانی ڕژیمەوه نە لە بیر كوردی ڕۆژهەڵات دەچێ و نه ئەو كاڕەساتانەی بە سەر پارچەكانی دیكەی كوردستان دێن سێبەری دەخەنه سەر. ئێعدامەكانی پاوه و سنه و سەقز و مهاباد و قەتڵ و عامی قاڕنێ و قەڵاتان و جینایەتەكانی ڕژیم له كوردستان له مێشك و میژووی كوردی ڕۆژهەڵاتدا تۆزی لێ نانیشێ و قەت لە بیر ناچێ و گەلی كورد هەنووكه شاهیدی جینایەتی ڕۆژانەی ئەم ڕژیمەن. خەڵكی كوردستان باش دەزانن ڕژیمی ئێران دەستی له پشت هەموو ئەو شەڕ و ئاژاوه و وێرانكارییەی ڕۆژهەڵاتی ناوەڕاستدا هەیه. گەلی بندەستی كورد له ڕۆژهەڵات له هەر دەرفەتێك كه بۆیان هەڵدەكەوێ دێنە مەیدان و وەبیر سەرانی ڕژیمی دێننەوه كه ڕژیم له كوردستان داگیركەره و ئەم خاكە خاوەنی خۆی هەیه.\nڕژیمی ئێرانی تەیار به مووشەكی گەوره و دوورهاوێژ فڕۆكەی جەنگی و به چەكی قورس و تانك و خاوەنی ئەرتەش و سپا و بەسیج و هێزی سەركوتگەر له سەما و سڕوودی نەورۆز و بەهاری لاوانی كوردەواری تۆقیوه. سەما و هەڵپەڕكێ و شادیی كوڕان و كچانی كوردستان نەك تەنیا به هەڕەشه بۆ سەر دینەكەیان بەڵكوو له بنەڕەتدا بە گەوڕەترین هەڕەشه بۆ سەر دەسەڵاتەكەیان دەزانن و له ڕاستیدا دینیان كردووەته قەڵغانی دەسەڵاتەكەیان. ئەمساڵ سەمای كوڕان و كچان له ڕێوڕەسمەكانی نەورۆز لەرزەی خسته دەسەڵاتی ئاخوندەكانی قوم و تاران و گوڵی سووری دەستی ژنان و پیاوان و لاوانی ڕۆژهەڵات جەرگی داگیركەرانی بڕی. ڕژیمی ئیسلامیی دژه ئازادی و دژه سەما و دژه شادی زۆری هەوڵدا ئەو ڕێوڕەسمانه نەگیرێن و بەڕاستی له بڵێسەی ئاگری نەورۆزی كوردستان دەترسێ. ٣٩ ساڵ سەركوت و جینایەت له كوردستان، ٣٩ ساڵ ئێعدام و زیندانی و ڕاگواستنی زۆڕەملی، ٣٩ ساڵ كوشتن و بڕین و وێرانكاری، ٣٩ ساڵ هەڵاواردن و پیلانگێڕی له دژی گەلی كورد و بڵاوكردنەوەی مادە سڕكەڕەكان له كوردستان، ٣٩ ساڵ سووتاندنی كتێب و كتێبخانەكان و بڵاوكردنەوەی خورافە و داسەپاندنی كۆنەپەرستی، ٣٩ ساڵ سەركوتی ئازادی و ئازادیخوازان و دژایەتی و دوژمنایەتیی گەلی كورد و ٣٩ ساڵ ترۆر و تۆقاندن نەیتوانیوه چۆك به گەلی كۆڵنەدەری كورد له ڕۆژهەڵات دابدا.\nئەوەتا گەلی كورد شكۆی خۆی و بزووتنەوەكەی له دەرفەتە جۆڕاوجۆڕەكان و لەوانه له نەورۆزدا دەردەخا. شكۆی ئەم گەله به هیچ پیلانێكی ئەم ڕژیمه داگیركەره ناشكێ. ئەوەتا جامانه لە مل و جامانه پۆشەكان به جلی كوردییەوه و ڕەنگی ئاوڵ و واڵا و كەسك و سووڕەوه ڕێوڕەسمەكانی نەورۆزیان خشڵی گوڵی سوور كرد و وەڵامێكی یەكگرتوو و ئازایانەیان بە ڕێبەرایەتی خۆیان دایەوه و دڕكێكی قاییمیشیان له چاوی ڕژیمی داگیركەر كوتا. گەلی كورد به ئاشكرا به ڕژیمی وت بڵێسه و كڵپەی ئاگری نەورۆز بەم زووانه داوێن و كۆڵەكەكانی دەسەڵاتی سەڕەڕۆی ئەم ڕژیمه دەگڕێتەوه و كچان و كوڕانی كوردستانیش به دەوری ئەم ئاگرەدا سەمای سەركەوتن دەكەن و سڕوودی سەركەوتن دەڵێنەوه.\nلەگەڵ ئەوەیدا كه جێی خۆیەتی دەسخۆشی له هەموو هەڵسووڕاوانی و چالاكان و بەڕێوەبەر و ڕێكخەران و بەشداربووانی ئەم ڕێوڕەسمە شكۆدارانه بكڕێ و كار و ماندوو بوونیان جێی ڕێزه، دەبێ ئەم هێزه یەكگرتووه شكۆدارەی كه تا ئێستا چەندین جار هاتووەتە مەیدان له لایەن حزب و هێزەكانی ڕۆژهەڵاتەوه، وەڵامی شیاوی خۆی بدڕێتەوه. ڕێزگرتن له شكۆی ئەم خەڵكه ئەوەیه ئەم ناوەندەی كه هێزەكانی ڕۆژهەڵات پێكیانهێناوه بەهێزتر بكڕێ. هاوكارییەكان زیاتر و بەرینتر بكڕێن و له چوارچێوەی كۆبوونەوەكان بترازێ و بێته بواری جێبەجێ كردنەوه و كاڕەكان به كردەوه ببیندڕێن.


كچه رۆماننوسێكی کورد خەڵاتی لۆریاڵی زێڕینى پێبەخشرا - بنکەی روناکبیریی گەلاوێژ :: Gelawej\nكچه رۆماننوسێكی کورد خەڵاتی لۆریاڵی زێڕینى پێبەخشرا\nهەواڵ Nov 21, 2020\nله وڵاتى دانیمارك خەڵاتی لۆریاڵی زێڕین بۆ یەکەمینجار وەکو نوسەرێکی کورد و رۆژهەڵاتی ناوەڕاست ده‌به‌خشرێت به رۆماننوس و نوسه‌رى كورد (سارا عومەر).\nسارا عومەر شاعير و رۆماننوس و نوسه‌رى كورد له واڵى تایبه‌تى خۆى له تۆڕى كۆمه‌ڵایه‌تى فەیسبوک سه‌باره‌ت به‌م خه‌ڵاته نوسیویه‌تى، كه له‌رۆژى 18/11/2020 لە شاری کۆپنھاگن لەوڵاتی دانیمارک خەڵاتی ئەدەبی (لۆریاڵی زێڕین)ى پێبەخشرا.\nهه‌روه‌ها سه‌باره‌ت به‌خه‌ڵاته‌كه نوسیویه‌تى: " ئەمە خەڵاتێکی ئەدەبیی دانیمارکییە، کە لە ساڵی 1949 دامەزرێندراوە، ھەموو ساڵێکیش بە یەکێک لە نووسەرەکانی وڵاتی دانیمارک دەبەخشرێت. ئەو لیژنەیەی بڕیار لەسەر بەخشینی خەڵاتەکە دەدات پێکھاتوون لە ڕەخنەگەرانی ئەدەبیی و خاوەن کتێبخانەکانی ئەو وڵاتە".\nدەقی نوسینەکەی سارا عومەر وه‌كخۆى:\nسارا عومەر لە چەند دێرێکدا:\nلە ساڵى 1986 لە شاری سلێمانى لەدایکبووە.\nپیشه‌ى ئه‌ده‌بى: رۆماننوس و شاعیر.\nخوێندنی سەرەتایی لە قوتابخانەی گەل (شەهید کەمال کوردی) تەواو کردووە.\nتاکو پۆلى دووی ناوەندی لە قوتابخانەی (هەوار)ی کچان خوێندوویەتی.\nلە ساڵى 2001 تەمەنى (15) ساڵی لەگەڵ خانەوادەکەى چونەتە دانیمارک.\nلە وڵاتی دانیمارک درێژەی بە خوێندنی ناوەندی و دواناوەندی بەشی زانستی داوە.\nلە دوو زانکۆی وڵاتی دانیمارک کۆلیژەکانى (زانستی ئەدەبی جیهانی، پزیشکی و یاسا)ى خوێندووە.\nلە سەرەتای سەدەی بیست و یەکەوە دەستی کردووە بە بڵاوکردنەوەی شیعر و بابەتەکانی.\nوه‌ك یه‌كێك له كه‌سایه‌تییه كاریگه‌ره‌كان ناسراوه له بواری داكۆكی كردن له مافه‌كانی مرۆڤ و مافه‌كانی ژن و منداڵدا.\nئێستا دانیشتووی وڵاتەکانی دانیمارک و ئەڵمانیایە.\nله ساڵى 2017 یەکەم رۆمانی خۆى بەناوى رۆمانی مردووشۆر (Dødevaskeren) بە زمانی دانیمارکی بڵاوكردۆته‌وه.\nله ساڵى 2019 دوهه‌مه‌مین رۆمانى خۆى به‌ناوى سه‌ماى سێبه‌ر به زمانى دانیمارکی بڵاوكردۆته‌وه.\nله ساڵى 2018 خەڵاتی پرفرۆشترین كێتبى پێبه‌خشراوه.\nخەڵاتی ئازادیی ڕادەربڕین پێبه‌خشراوه.\nخەڵاتی بەتوانایی لە نووسین و ئەدەبدا پێبه‌خشراوه.\nبە ژنی ساڵ لە ئاستی ئەورووپادا هەڵبژێردرا\nخەڵاتی جورئەت و ڕاستگۆیی پێبه‌خشراوه.\nخەڵاتی مارتین ئه‌نده‌رسن نێكسیو بۆ ئەدەبى پێبه‌خشراوه.\nله ساڵى 2019 لەلایەن ئەنجومەنی مافی مرۆڤی دانیمارک خەڵاتی مافی مرۆڤی ئه‌و ساڵه‌ى لە دانیمارک پێبه‌خشرا.\nله ساڵى 2020 له وڵاتى دانیمارك خەڵاتی لۆریاڵی زێڕینى پێبه‌خشراوه، كه ئه‌م خه‌ڵاته بۆ یەکەمینجار ده‌درێت به نوسەرێکی کورد و رۆژهەڵاتی ناوەڕاست.\nئەم بابەتە 261 جار خوێندراوەتەوە


خۆپیشاندان دەگاتە هەرێم؟\nئەمە ئەو پرسیارەیە لەساتەوەختی سەرهەڵدانی خۆپیشاندانەكانی بەغداد و چەند شارێكی دیكەی ناوەڕاست و باشوری عێڕاق تا دەگەینە ئەمڕۆ ئاڕاستە دەكرێت كەلە دوو هەفتەی بەردەوامبونی خوێناویترین ڕژانەسەرشەقامی جەماوەر نزیكدەبینەوە و لەگەڵیدا مشتومڕێكی زۆری بۆ ناو تۆڕەكۆمەڵایەتیەكان گواستۆتەوە .\nلێكەوتەكانی ئەم دۆخەنوێیەی عێڕاق كە فرەڕەهەندە ، وەڵامەكانی ئەم پرسیارەش تایبەت بە كردن یان نەكردنی خۆپیشاندان لەهەرێم كە زیاتر لە یەك وەڵامە وەك هەموو ڕوداوەكانی تری ڕابردوو ، سەرلەنوێ شەقامی كوردستانی بەسەر دوو بەرەی لەیەكدی جودادا دابەشكردوە ...\nهەن پێیان وایە بەڵێ بەگشتی لە هەرێمی كوردستان قەیرانەكان زۆروزەوەندن ، پاڵنەرەكانی سەرهەڵدانەوەی خۆپیشاندانیش تیایدا ئامادە و بەهێز ، بەڵام ئەوەی ئامادە نیە بزاڤێكە ڕاستەوخۆ ڕابەڕایەتیەكەی لەئەستۆ بگرێت ، ڕێكی بخات و بە بەرنامەیەكی فرەلایەن ئاڕاستەی بكات .\nهۆكاری سەرەكی ئەم ئامادەنەبونەش دەگەڕێننەوە بۆ ئەوەی هەنوكە ئۆپۆزسیۆنێكی كارا و بوێر لەسەر شانۆی سیاسیی شك نابرێت لە توانایدا بێت لە پانتاییەكی گەورەدا كار لەسەر ڕای گشتی بكات ، ڕووداو دروست بكات و دواجار بەرفراوانانەش شەقامی پێ بجوڵێنێت ...\nهەن پێیان وایە نەخێر هەلومەرج لەبار نیە ، چون سەرباری ئەوەی هۆكارگەلێك لە ناڕەزایی و توڕەیی و نائومێدی لەئارادان و پرسی چاكسازی ڕیشەیی و بەدامەزراوەكردنی جومەگەكانی حكومڕانیی سنوری دروشمبازییان تێنەپەڕاندوە ، بەڵام ئاڵنگارییەكان بۆخۆیان مەترسیدارن و هەرێمی كوردستان بەدەست كارەساتەكانی دوو ساڵی ڕابردوی و پەرتبونی ناو ماڵەكەیەوە دەناڵێنێت و چیدی بەرگەی پشێوی تر و لێكترازانی لەوە زیاتر ناگرێت .بە واتایەكی دی ئەم لێكدانەوەیە دێت و گەرەكیەتی پێمان بڵێت " ئەولەوییەت بۆ ڕەوینەوەی نائارامیەكان ، گەڕانەوەی ئاشتی و پێكەوەیی لایەنەكان و یەكگوتاریە ، با لانی كەم تا تێپەڕاندنی ساڵێك بەسەر دەستبەكاربونی حكومەتی نوێدا شانسێك بدرێتە ئەو لایەنانەی بەشدارن و دواتر بەبەراورد بەو بەڵێنانەی پێشتر دابویان ، هەنگاوە كرداریەكانیان بپێورێن و هەڵبسەنگێنرێن " .\nهەروەها ئەشێت بۆ ئەم دۆخە ناسەقامگیرەی هەرێم كە تیایدا خۆپیشاندان سەریهەڵنەداوە وا لێكدانەوەی بۆبكرێت و پاساو بهێنرێنەوە ، گرێدراوی چاوەڕوانیەك بێت بە دوائەنجامی خۆپیشاندانەكانی عێڕاقەوە ، بەواتایەكی دی هاوڵاتیانی ئێمە دانبەخۆگرتو چاوەڕوانن تائەو دەمەی ململانێی جەمسەرەكان و گۆڕانكاریەخێراكانی گۆڕەپانی خۆپیشاندانەكان بەرچاویان ڕۆشنتر دەكات ، لایان ڕونتر دەكاتەوە داخۆ لەبەغدادی پایتەختدا دواجار چی ڕوودەدات و چارەنوسی عادل عەبدولمەهدی و كابینەكەی بەرەوكوێ دەبەن .\nپەردەپۆش ناكرێت دۆخی هەرێم لە ڕوی سیاسی ، هەروەها ئابوری تا دەگاتە كۆمەڵایەتیی ناجێگیرن ، كابینەی نۆهەمینی حكومەتیش كە زیاتر لە سێ مانگە پێكهێنراوە ، لەناو خۆیدا هەروەها لە ڕێگەی فڕاكسیۆنەكانی بەشداربوی ناو پەرلەمان هەمئاهەنگییان پتەو نیە و خاڵی ناكۆكی نێوانیان پترترن لەو خاڵە هاوبەشانەی پێكەوە كۆیاندەكاتەوە . هەروەها كێشە كۆنە هەڵپەسێردراو و كەڵەكەبوەكانی كابینەكانی تر كە بارگرانین لە بەردەوامیدان و هێشتا ئاسۆی كەمكردنەوە و چارەسەركردنیان ڕون نین .\nناشاردرێتەوە مەترسی گەورە لە ئارادان ، بەتایبەتی لەو گۆشەیەوە لەناو داواكانی خۆپیشاندەرانی پایتەختدا پرسی هەمواركردنی هەندێك ماددەی دەستوریش كراونەتە هاوپێچ . لێرەدا مەبەست لەو ماددانەیە پەیوەست دەكرێن بە سیستێمی سیاسی لەعێڕاقدا و خواستێك لە پشتیانەوەن هەرێمی كوردستان بكاتە ئامانج . لەئەگەری هەمواركردنیاندا ترس لە ئارادایە چارەنوسی هەرێم وەك یەكەیەكی فیدڕاڵی بگۆڕێت ، یان دەسەڵاتەدەستوریەكانی كەمتر بكاتەوە ، دواجار دژ بە بەرژەوەندی باڵای ئێمە لەو پارچەیەی كوردستان بكەوێتەوە .\nماوەتەوە بڵێم ، گۆڕانكاریەكان بەهەر ئاڕاستەیەكدا ببرێن ، پێشهاتەكان هەرچیەك بن ، دۆخی حكومڕانی كوردستان پێویستی بە خێرا چارەسەركردنی كێشەكانی هەیە ، ئەم بێدەربەستیەی دەسەڵات و خۆدزینەوە لە چاكسازی تاسەر بێدەربەستی خەڵكی لێناكەوێتەوە كە حیزبەكان بەخوێندنەوەی خۆیان تەفسیری دەكەن .هەر بۆیە خۆپیشاندان وەك پرسێكی زیندوو ، وەك ئەگەرێكی بەردەوام ، بە كراوەی دەمێنێتەوە ، چون ئامڕازێكی گوشار و پەرچەكردارێكی خەڵكە دوای نادادیەكانی دەسەڵات دروست دەبێت ، بەتایبەت ئیدی كە هاوڵاتیان هیچ متمانەیەك بە مژدەدرۆیینەكانی ئەو دەسەڵاتە و هیچ ئومێدیكیان بە ئەڵتەرناتیڤی دیكە نامێنێت.


ئەندامانی خێڵی عوبێدی راهێنان دەکەن بۆ شەڕ لەدژی 'دەوڵەتی ئیسلامی لە عێراق و شام' و پاراستنی ناوچەکانیان لە هێرش لە ئایندەدا. [خاوەنی وێنە: شێخ وەسفی عاسی]\nدانیشتوانی حەویجە لە پارێزگای کەرکوکی عێراق بەرگری لەخۆیان دەکەن لەدژی پێشێلکارییەکانی "دەوڵەتی ئیسلامی لە عێراق و شام" (داعش) بە چەقۆ و قاچاخی تیژی چێشتخانە.\nسەرکردە لە خێڵی عوبێدی شێخ ئەنوەر عاسی بە دیارونای وت لەوەتەی داعش لە 2014وە شارەکەی گرتووە و ناچاریکردوون چەکەکانیان رادەستبکەن، خەڵکەکە چەقۆی ئاسایی چێشتخانە هەڵدەگرن.\nوتی بەگوێرەی سەرچاوە خۆجێیەکان، "لانیکەم 12 ئەندامی داعش بە چەقۆ یان بە ئامرازی تیژی دیکە کوژراون".\nوتیشی ئەمە دەکرێت هۆکارەکەی ژمارەی زۆری ئەو تاوانە دڕندانانە بێت کە گروپەکە دژی خەڵکی حەویجە ئەنجامیداوە.\nعاسی وتی لە 17 تشرینی یەکەمەوە، کاتێك ئۆپەراسیۆنی رزگارکردنەوەی نەینەوا لە داعش دەستیپێکرد، گروپەکە 350 کەسی ناوچەکەی کوشتووە، لەنێویاندا خێزان [بەتەواوی ئەندامانیەوە].\n"زۆربەی قوربانییەکان ئەو کەسانە بوون کە شکستیان هێناوە لە هەڵاتن لە شارەکە،" وتی: "داعش بەدوایانکەوتووە لە بیابان و دۆڵەکاندا و دوای ئەوەی گیراون، بە کۆمەڵ گوللـەبارانی کردوون و کوشتوونی."\nهاوار بۆ یارمەتی\nعاسی داوای لە هێزەکانی عێراق کرد کە بەخێرایی شارەکەی رزگاربکەن و "کۆتایی بهێنن بە پێشێلکاریی کارەساتبار کە خەڵکە گیرخواردووەکە رۆژانە بەدەستی داعشەوە دەیچێژن".\nئەو نیگەرانی خۆی دەربڕی لەوەی "لەئێستادا حەویجە بۆتە داڵدەیەکی ئارام بۆ ئەو چەکدارانەی داعش کە لە موسڵ هەڵدێن"، بە ئاماژەکردن بەوەی گروپەکە هەوڵدەدات "پێگەکانی خۆی لە شارەکەدا قایمبکات تا وەك بنکەیەکی وەگەڕخستن بەکاریبهێنێت بۆ ئۆپەراسیۆنە تیرۆرستییەکانی دژی شارە ئارام و رزگارکراوەکان".\nفەرماندەی مەیدانی حەشدی عەشایەری حەویجە ساڵح رەزوقی وتی زنجیرە هێرشەکەی ئەمدواییە بەهۆی رەشەکوژی داعش بەرامبەر خەڵکی بێتاوان بووە "لەگەڵ تووڕەییەکدا بەرامبەر ئەوەی تیرۆرستەکان بەرامبەر خەڵکی مەدەنی دەیکەن".\n"خەڵکەکە ماوەی دوو ساڵە لەژێر ترسێکی بێوێنەدا دەژین،" بە دیارونای وت، بە ئاماژەکردن بەوەی پێشێلکارییەکانی لەم چەند مانگەی دواییدا دڕندانەتر بوون.\nوتی: "کەمپینێكی کۆمەڵکوژیی دژی سەدان مەدەنی ئەنجامدراوە کە گومانی هاوکارییکردنی هێزە ئەمنییەکانیان لێکراوە، یاخود هەڵاتن لە چنگی توندی [داعش]."\nوتی خەڵکی ئارامییان لێبڕاوە، چەقۆی مەتبەخ تاکە چەك بوو کە دەیانتوانی بەرگریی لەخۆیان پێ بکەن.\nهێزە خێڵەکییەکان ئامادەن\nرەزوقی وتی لەمڕۆدا هێزەکانی حەشدی عەشایەری حەویجە پێکدێن لەنزیکەی 2,000 خۆبەخش کە راهێنراون و ئامادەن پاڵپشتیی سەربازیی پێشکەشبکەن هەرکاتێك حکومەت بڕیاری دەستپێکی ئۆپەراسیۆنی رزگارکردن بدات.\nوتی داعش چنگی خۆی لە حەویجە زیاتر گیردەکات، بە خەمڵاندنی ئەوەی چەکدارانی سەدان [چەکدارن] لەنێویاندا ئەوانەی لە موسڵ، ئەنبار و دیالە هەڵاتوون.\nجێگری قایمقامی کەرکوك رێکان جەبوری بە دیارونای وت داعش بە رادەیەکی گەورە هاوڵاتیانی بێچەکی حەویجە دەچەوسێنێتەوە.\nوتی تۆقین و توندوتیژیی شێوازی باوی گروپەکە بووە کە هەوڵدەدات کۆنترۆڵی خۆی بهێڵێتەوە بەسەر ئەو شارە 300,000 کەسییەدا.\n"لە دوو ساڵی رابوردوودا، ئەم گروپە لانیکەم 3,000 کەسی لە حەویجە و ناوچەکانی دەوربەری کوشتووە،" وتی: "تاوانەکانیان ناوەستێت تا شکستیان پێنەهێنرێت و شارەکە نەگیرێتەوە."\nوتی حکومەتی خۆجێیی کەرکوك بەردەوام جەختی لە گرنگیی جوڵاندنی سەربازیی خێرا کردۆتەوە بۆ رزگارکردنی خەڵکەکە لە داعش. وتیشی کە "بەهیواین ئۆپەراسیۆنی رزگاریی زوو دەستپێبکات".


پاڵەوانیەتی سووپەری ئیسپانی بەخشرایە ڕیال مەدرید\n13 January 2020 11:12\nپەیامی کورد ... لە یاریی كۆتای جامی سووپەری ئیسپانیا هەردوو یانەی ریاڵ مەدریدی و ئەتلەتیكۆ مەدرید رووبەڕووی یەكتر بوونەوە لە پێناو بەدەستهێنانی جامی سووپەری ئیسپانیا كە بۆ یەكەمین جارە بە بەشداری چوار تیم بەڕێوەدەچێت.\nلە نیوەی یەكەم و نیوەی دووەمی یارییەكەشدا یاریزانانی هەردوو یانە سەركەوتوو نەبوون لە تۆماركردنی گۆڵ و یارییەكە چوە كاتی زیادكراو، لەو ماوەیەشدا هیچ گۆڵێك تۆمار نەكرا، بۆیە ناوبژیوان بە ناچاری پەنای بردە بەر لێدانی یەكلاكەرەوەو تێیدا رامۆس و هاوڕێكانی بە ئەنجامی (٤-١) گۆڵ سەركەوتنیان بەدەستهێنا و نازناوی جامی سووپەری یانەكانی ئیسپانییان بە دەستهێنا.\nئەمە نۆیەم یاریی كۆتایی بوو بۆ زیدان وەك راهێنەری یانەی ریاڵ مەدرید كە سەرجەم یارییەكانی بردۆتەوە و نۆ نازناوی بەدەیتهێناوە و لە ماوەی چوار ساڵی راهێنەرایەتی بۆ یانەی شاهانە ١٠ نازناوی بردوەتەوە و جامی سووپەریس بوە یەكەمین دیاری یاڵە نوێ لە زیدانەوە بۆ هاندەرانی یانەی شاهانە.


📖 ئەدگار؛ ریزلێنانی کوردستانی نوێ بۆ تەمەنێک هەوڵ و تەقەلای بیوچانی موجتابا میرزادە | 🏷 پۆل: کورتەباس | زمانی بابەت: 🏳 کوردیی ناوەڕاست\n📙 پەڕتووک - کوورتەباس 🎵 موزیک\n👁 ئەم بابەتە 12,216 جار بینراوە\n📕 ئەدەب لە رۆژنامەی کوردستانی نوێدا | 🏷 پۆل: پەڕتووکخانە | زمانی بابەت: 🏳 کوردیی ناوەڕاست\n📕 بیبلیۆگرافیای نووسینەکانی هەڤاڵ مام جەلال لە رۆژنامەی کوردستانی نوێ.. | 🏷 پۆل: پەڕتووکخانە | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (هاوڕێ باخەوان)ەوە لە: Jun 10 2012 2:50PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 3 2017 5:49PM باشترکراوە\n👁 ئەم بابەتە 6,072 جار بینراوە\n👁 ئەم بابەتە 598 جار بینراوە\n😊 بەرەی کوردستانی نوێ | 🏷 پۆل: گاڵتەوگەپ | زمانی بابەت: 🏳 کوردیی ناوەڕاست\n📄 پشووی کوردستانی نوێ | 🏷 پۆل: بڵاوکراوەکان (گۆڤار، رۆژنامە و ...) | زمانی بابەت: 🏳 کوردیی ناوەڕاست\n📰 جۆری بڵاوکراوە 📃 بڵاوکراوە\n👁 ئەم بابەتە 4,075 جار بینراوە\n📝 پیرۆزبایی مام جەلال بۆ یادی کوردستانی نوێ | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\n📝 پیرۆزباییەکان بۆ ساڵیادی دامەزراندنی کوردستانی نوێ | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\nپیرۆزباییەکان بۆ ساڵیادی دامەزراندنی کوردستانی نوێ\nکۆسرەت رەسوڵ پیرۆزبایی لەکوردستانی نوێ دەکات\nسەرۆکی ئەنجومەنی باڵای سیاسی و بەرژەوەندی یەکێتیی نیشتمانیی کوردستانیەکێتیی نیشتمانیی کوردستان پیرۆزبایی لەستافی کوردستانی نوێ دەکات و ئاماژە بۆ ئەوەشدەکات، کوردستانی نوێ توانیویەتی ببێتە وێستگەیەکی گرنگی کاری میدیایی لەکوردستان و خوێندنگەیەکی باشیش بێت بۆ پێگەیاندنی کادیرو رۆژنامەنووسان.\nبەڕێزان: سەرنووسەرو ئەندامانی خێزانی ڕۆژنامەی کوردستانی نوێ-ی ئازیز\nلە بیست و نۆهەمین ساڵیادی دەرکردنی یەکەم ژمارەی ڕۆژنامەی کوردستانی نوێ گەرمترین پیرۆزبایی ئاراستەی ستافە خنجیلانەکەی کوردستانی نوێ و هەموو ئەو میدیاکارو ڕۆژنامەنووسانەی ڕۆژێک لەکوردستانی نوێ کاریان کردووە دەکەم، وێڕای پشتیوانی تەواوی خۆمهیوای سەرکەوتن و پێشکەوتنی بەردەوامتان بۆ دەخوازم.\nلەدوای ڕاپەڕینی بەهاری 1991، لە زنجیرە دەستپێشخەرییەکانی یەکێتی نیشتمانی کوردستان بۆ ڕاگەیاندن و لە هەولێرهەولێری پایتەخت، بەسەرپەرشتی بەندەو بەشداری نووسەرو ڕۆژنامەنووسانی کورد توانرا یەکەم ژمارەی ڕۆژنامەی کوردستانی نوێ لە 12/1/1992 چاپ وبڵاوبکرێتەوە، لەوساوە تا ئەمڕۆ کوردستانی نوێ بەیانیان لەگەڵ خۆر هەڵدێ و بەخوێنەرانی شاد دەبێ.\nلەوساوە تا ئەمڕۆ، ڕۆژنامەی کوردستانی نوێ وەک ڕۆژنامەیەکی ڕۆژانەی سیاسی و هەمەڕەنگ و مینبەری بیروڕا جیاوازەکان، وەکئۆرگانی فەرمی یەکێتی نیشتمانی کوردستان ڕۆژانە چاپ و بڵاو دەبێتەوەو توانیویەتی ببێتە وێستگەیەکی گرنگی کاری میدیایی لەکوردستان و خوێندنگەیەکی باشیش بێ بۆ پێگەیاندنی کادیرو ڕۆژنامەنووس و بەردەوامیشە.\nبۆ ئەمڕۆ، هاوکاتی پێشکەوتنە تەکنەلۆژییەکان و سەرهەڵدانی میدیای ئەلیکترۆنی و پێشکەوتنی سۆشیال میدیاو زیادبوونی هۆکارەکانیگەیاندن، هێشتاش میدیای نووسراو بایەخی خۆی ماوەو ئەرکە لەسەر ستافی ڕۆژنامەی کوردستانی نوێ کاربکەن بۆ گەیاندنی زیاتریهەواڵ و زانیارییەکان و ڕەخساندنی دەرفەتی زیاتر بۆ خستنەڕووی بیروڕای جیاوازی نووسەران و ڕۆشنبیران، هاوکات پێویستە کوردستانینوێ یەکەم وێستگەی ڕەخنەگرتن بێ لە یەکێتیی نیشتمانیی کوردستان و کادیرانی حزب لە کوردستانی نوێی ماڵی هەمووانەوە ڕەخنەکانیانبخەنەڕوو.\nجارێکی تر پیرۆزبایی گەرمی خۆم ئاراستەی سەرجەم نووسەران و ڕۆژنامەنووسانی کوردستانی نوێ دەکەم و سڵاویش دەنێرم بۆ سەرجەمڕۆژنامەنووسە شەهیدەکانی کە لەڕێگای گەیاندنی هەق و ڕاستیدا شەهید بوونە.\nقوباد تاڵە بانی: کوردستانی نوێ ناوێکی درە وشاوە ی رۆشنبیری و رۆژنامەنووسی کوردییە\nبەبۆنەی ساڵیادی دامەزراندنی رۆژنامەی کوردستانی نوێوە، قوباد تاڵە بانی جیگری سە رۆکی ئە نجومە نی وە زیرانی هەرێم، بروسکەیەکی پیرۆزبایی ئاڕاستەی ستافی رۆژنامەنووسی و تەکنیکیی و کارگێڕیی کردووە، کە ئەمە دەقەکەیەتی:\nبەڕێز سەرنوسەری کوردستانی نوێ\nبەڕێزان ستافی رۆژنامەنووسی و تەکنیکیی و کارگێڕیی کوردستانی نوێ\nبیست و نۆیەمین ساڵیادی دامەزراندنی رۆژنامەی کوردستانی نوێ پیرۆز دەکەم.\nئەم ساڵیادە یەکێک لە گەشترین وێستگەکانی کاروانی دوورودرێژی یەکێتیی نیشتمانیی کوردستان و بزاڤی رۆشنبیری و ئەدەبی کوردیی پاش ڕاپەڕینە، کە بەهەوڵ و رێنمایی و سەرپەرشتی مامی گەورەمان سە رۆک مام جە لال، چاوی بەڕووناکی هەڵهێنا و لەسەردەمی بەرگریکردن و وە ستان دژی رژێمی بەعسەوە تا ئێستا وەک سەرچاوەیەکی ڕەسەنی رۆشنبیری و کانیاوێکی سپی بەبێ وەستان لەبەخشش و داهێنان بەردەوامە.\nکوردستانی نوێ دیارییەکی بەنرخ و ماڵێکی دڵگیر و سەرچاوەیەکی متمانەپێکراوی ڕووماڵی رۆژنامەنوسییەو ئەرشیفێکی دەوڵەمەندی تێکڕای خەباتی ڕزگاریخوازی کوردییە.\nلەدڵەوە هیوای ئەوە ئەخوازم کوردستانی نوێ ساڵ لەدوای ساڵ، لەبەر رۆشنایی گۆڕانکارییە خێراکانی بواری وەشاندن و چاپ و بڵاوکردنەوەو میدیای دیجیتاڵی، پەرەی زیاتری پێ بدرێت بۆ ئەوەی بتوانێت پارێزگاریی لەجۆرایەتی سەنگینی خۆی بکات بەو جۆرەی کە شایستەبێت بەپێگە مێژووییەکەی وەک ناوێکی دیاری درە وشاوە ی رۆشنبیری و رۆژنامەنووسی کوردی.\nجارێکیتر پیرۆزبێت و دەستی ماندووبوونی یەک بەیەکی ستافی ئازیزی کوردستانی نوێ دەگوشم و هەر شاد و سە ربە رز و سەرکەوتووبن.\nجیگری سە رۆکی ئە نجومە نی وە زیران\nسەرۆکی پەرلەمان: کوردستانی نوێ یەکەم رۆژنامەی کوردییە لەدوای راپەڕین\nبەبۆنەی یادی 29 ساڵەی دەرچوونی یەکەم ژمارەی رۆژنامەی کوردستانی نوێ، د.رێواز فایەق سەرۆکی پەرلەمانی کوردستان پەیامێکی پیرۆزباییی ئاراستەی سەرنووسەرو ستافی بەڕێوەبردن و رۆژنامەنووسان و کارمەندانی رۆژنامەکە کرد کە ئەمە دەقەکەیەتی:\nبەڕێزان سەرنووسەرو ستافی بەڕێوەبردن و ڕۆژنامەنووسان و کارمەندانی رۆژنامەی کوردستانی نوێ.\nبەبۆنەی بیست و نۆیەمین ساڵیادی دەرچوونی یەکەم ژمارەی رۆژنامەکەتان گەرمترین و جوانترین پیرۆزباییتان ئاراستە دەکەم.\nکوردستانی نوێ جگە لەوەی خاوەنی شانازیی یەکەم رۆژنامەی کوردییە لەدوای راپەڕین، هاوکات رۆڵی گرنگیان هەیە بۆ بەدیهێنانی خواستی گەلی کوردستان و بەرگریکردن لەبیری نەتەوەیی و نیشتیمانی و لە یەکەم وێستگەی رۆژنامەگەرییان پابەندی پەیامی ئاشتی و پێکەوەژیانن لە کوردستان وعێراقدا.\nدووبارە (29)مین ساڵیادی کوردستانی نوێ-ی ئازیز پیرۆز دەکەین، بەو ئومێدەی وەک هەمێشە سەرقافڵەی تەبایی و وشەو بیری ئازادبێ.\nپیرۆزبایی د.خەسرەو گوڵ بۆ ساڵیادی دامەزراندنی کوردستانی نوێ\nبەڕێزان سەرنووسەرو رۆژنامەنووسان و میدیاکارانی رۆژنامەی کوردستانی نوێ\nلە 29 یەمین ساڵەی، دەرچوواندنی یەکەم رۆژنامەی کوردی دوای راپەڕین، پیرۆزبای گەرمتان لێدەکەم، ئومێد دەکەین، هەمیشە بەردەوام بن و پێشەنگی کاروانی میدیای نووسراو بن.\nکوردستانی نوێ کوردستانێکی ئاوەدان بوو بۆ دونیای رۆژنامەگەری و میدیای نووسراو کە پیشەییانە کارتان کردووە سەرباری هەورازو نشێوییەکان بەڵام وەک رۆژنامەیەکی بەرپرسیار بەردەوام بوون\nبۆ ئێمە مانانیش کوردستانی نوێ سەرچاوەیەکی باوەڕپێکراوی هەواڵ و زانیاری بووە و لەم سەکۆ گرنگەی میدیای کوردی بۆ ساڵی نوێی کارکردنیشتان چاوەڕێی نوێبوونەوە و کاری باشترتان لێدەکەین\nدکتۆر خەسرەو گوڵ\nپیرۆزبایی شۆڕش ئیسماعیل بۆساڵیادی دامەزراندنی کوردستانی نوێ\nبەڕێزان / سەرنوسەر و نوسەران و ڕۆژنامەنووسانی کوردستانی نوێ ی ئەزیز\nبیست و نۆ ساڵ بەر لەئێستا، ئێمە شاهێدی قۆناغێکی گرنگ و تازەی وەشانی رۆژنامەگەری کوردی بووین، ئەویش دەرچوونی رۆژنامەی ئازیزی کوردستانی نوێ بوو.\n(کوردستانی نوێ) سەکۆی پێگەیاندنی چەندین کادیری رۆژنامەوانی بەتواناو، بۆ ئێمەو مانانیش مینبەرێکی گرنکی جۆشدانی خەباتی کوردایەتی و مەدەنی بووە، ئەمڕۆش بەفەخرەوە پیرۆزبایی یادی بیست و نۆ ساڵەی دەرچوونی ڕۆژنامەی کوردستانی نوێ، لەئێوەی بەڕێزو تەواوی نوسەران، ڕۆژنامەنووسان، کارمەندان، کارگێران و خوێنەرانی ئازیزی کوردستانێ نوێ دەکەم.\nکوردستانی نوێ، جگە لەوەی وەک یەکەم ڕۆژنامەی ڕۆژانەی کوردی، شانازییەکی گەورەیە بۆ رۆژنامەگەری کوردی و یەکێتی، کە خاوەنی رۆژنامەیەکی خوزراو سەنگین و هاوسەنگ بووە.\nدەخوازم کوردستانی نوێ وەک هەمیشە پێشەنگ بێ لە پەخش و بڵاوکردنەوەی بیری تازەو بەرنامەڕێژی بکەن بە لەبەرچاوگرتنی هەڵومەرجی گۆڕاوی ناوچەکە و ئەرکە نوێ و پێشهاتە چاوەڕوانکراوەکان.\nبەدەرەفەتیشی دەزانم، لەم یادەدا سوپاسی پێزانینی خۆمتان پێڕابگەینم، لە گرنگیدانتان بەپێشمەرگەی کوردستان و بڵاوکردنەوەی بیری پێشمەرگانە و خەمەکانیان، سەرباری ئەوەش تۆمارێکی باشی بیرەورییەکانی شاخ و بەئەرشیفکردنی شەهیدان و تێکۆشەران بوون.\nجارێکی دیکە پیرۆزباییتان لێ دەکەم، هیوای سەرکەوتن و گەشەکردنی زیاترتان بۆ دەخوازم لە پێناو بەرەو پێشبردنی زیاتری کاروانی رۆژنامەگەری کوردی و پاراستنی دەستکەوتە بەدیهاتووەکانی گەلەکەمان.\nپیرۆزبایی مەکتەبی رێکخستن بۆ کوردستانی نوێ\nمەکتەبی رێکخست بۆ کوردستانی نوێ: پشتیوانتان دەبین\nبەبۆنەی ساڵیادی دامەزراندنی رۆژنامەی کوردستانی نوێیەوە، مەکتەبی رێکخستن-ی یەکێتیی نیشتمانیی کوردستان، بروسکەیەکی پیرۆزبایی ئاڕاستەی سەرنووسەر و دەستەی نووسەران و کادر و کارمەندانی کوردستانی نوێی، کردووە، کە ئەمە دەقەکەیەتی:\nبروسکەی مەکتەبی رێکخستن\nبۆ یادی دەرچوونی یەکەم ژمارەی رۆژنامەی کوردستانی نوێ\nبەڕێزان سەرنووسەر و دەستەی نووسەران و کادر و کارمەندانی کوردستانی نوێی ئازیز\nئازیزانمان لە کوردستانی نوێ\nبەبۆنەی یادی 29 هەمین ساڵڕۆژی دەرچوونی ژمارە سفری کوردستانی نوێوە بەناوی لێپرسراو و تەواوی ئەندامانی مەکتەب و کادر و کارمەندانی مەکتەبی رێکخستنەوە گەرمترین پیرۆزبایی ئەم یادەتان لێ دەکەین و هیوای بەردەوامیتان بۆ دەخوازین.\nدەرچوونی رۆژنامەی کوردستانی نوێ یەکێکە لە دەستکەوتەکانی یەکێتیی نیشتمانیی کوردستان کە لە دوای راپەڕین بەیەکەمین رۆژنامەی کوردی دادەنرێت ببێتە شانازییەکی گەورە بۆ یەکێتی کە ئەم رۆژنامە ئازیزە بووە جێگەی متمانەی تەواوی خوێنەران، لە سەرەتای دامەزراندنییەوە تاوەکو ئێستا توانیویەتی خزمەتێکی زۆر بە میدیای کوردی بکات لە بواری کاری رۆژنامەگەریدا، کە رۆژنامەیەکی راستگۆ ناسراوە و دیارە دەرچوونی ئەم رۆژنامە لە سەرەتاوە بەهەوڵی زۆری سەرۆک مام جەلالمام جەلال بووە کە رۆڵێکی کاریگەری هەبووە لە دەرچوونیدا، بۆیە بە دیاری مام دادەنرێت بۆیە ئێمە وەک مەکتەبی رێکخستن دەستخۆشی لە تەواوی کادر و کارمەندە ئازیزەکانی دەکەین کە پێشمەرگە ئاسا شەونخونی دەکەن بۆ دەرچوونی ئەم رۆژنامە و توانیویانە بەردەوام بن.\nبەڵێنی پشتیوانی تەواو دەدەین لە پێناو بەردەوامیدان تا بتوانن مەڵۆیەکی تر بخاتە سەر خەرمانی رۆژنامەگەری کوردی و ببێتە سەروەرەییەکی تری یەکێتی نیشمانیی کوردستان، جارێکی تر پیرۆزبێت یادی 29 ساڵەی ئم رۆژنامە ئازیزە.\nخاتوو گەلاوێژ: کوردستانی نوێ جێی سەروەرییە\nئەمڕۆ (28) ساڵ بەسەر دەرچواندنی یەکەم ژمارەی رۆژنامەی ئازیزی کوردستانی نوێ دا تێدەپەڕێت و کاروانی سەوزی ئەم رۆژنامەیە لەسەردەستی خەمخۆرانی وشەی کوردی و قوتابیانی مامۆستای پایەبەرز میقداد مەدحەت بەدرخان هەروا درێژەی هەیە و رێگایەکی پڕ لە کاروانچیە.\nکوردستانی نوێ وەک یەکەم رۆژنامەی دوای راپەڕینی بەشکۆی خەڵکی کوردستان، وا بەرەو 29 ساڵەی تەمەنی دەڕوات، خەباتی بێوچانی چەکی قەڵەم و گوللەی وشە و هەشت هەزار ژمارەی پڕ لە سەروەریی، شانازییەکی دیکەی یەکێتی نیشتمانی کوردستانە کە ئەمەیان لەبواری رۆژنامەگەری و سەنگەری بەرگریکردن لە زمان و رۆشنبیریی و کەلتوور و کایە کۆمەڵایەتی و رووناکبیرییەکانی تردا تۆماری کردووە.\nلەم بۆنە مەزنەدا، سڵاو لە کوڕ و کچە ئێشکگرەکانی ئەم لاپەڕە سەوز و رەنگاوڕەنگانەی ئەم رۆژنامەیە کە لەپێناو کوردستانێکی نوێدا شەو و رۆژیان داوەتە دەم یەک و پاسەوانی چاوکراوەی پاراستنی وشەی رەسەن و دابونەریتی جوان و دەنگی بڵندی کوردایەتین.\nسڵاو بۆ یەکبەیەکی هەموو ئەوانەی دێڕێکیان لەم رۆژنامەیەدا نووسیوە، دەستی پڕ داهێنانتان دەگوشم و چاوتان ماچ دەکەم.\nئومێدەوارم ئەم بۆنەیە بکەنە خاڵی وەرچەرخان لە خەباتی رۆژنامەوانیی کوردیدا وەک چۆن شانی بە شکۆتان خستووەتە ژێر باری ئەرکێکی بە شکۆوە، هەر ئاوا و باشتریش درێژە بە کارەکانتان بدەن لەپێناو زمانی شیرینی دایکدا.\nدووبارە پیرۆزباییتان لێدەکەم کوڕ و کچە بە ئاگا و هۆشیارە قەڵەمبەدەستەکانی کوردستانی نوێ.\nعومەر فەتاح بۆ کوردستانی نوێ: بۆ بەدیهێنانی ئامانجەکانتان باشتر خۆتان سازبدەن\nبەبۆنەی ساڵیادی دامەزراندنی رۆژنامەی کوردستانی نوێ-وە، عومەر فەتاح ئەندامی ئەنجومەنی باڵای سیاسی و بەرژەوەندی ی.ن.ک، بروسکەیەکی پیرۆزبایی ئاڕاستەی: سەرنووسەر و رۆژنامەنووسان و کارمەندانی رۆژنامەکە کردووە کە ئەمە دەقەکەیەتی:\nبەڕێز: سەرنووسەر و رۆژنامەنووسان و کارمەندانی رۆژنامەی کوردستانی نوێ\nبابەت : پیرۆزبایی\nبەبۆنەی یادی 28 ساڵەی دەرچوونی یەکەم ژمارەی ڕۆژنامەی کوردستانی نوێ، گەرمترین پیرۆزباییتان لێدەکەم، سڵاویش ئەنێرم بۆ ئەو هەڤاڵانەی لە قۆناغە جیاجیاکاندا، ماندووبوون و ڕۆڵیان هەبووە لە بەردەوام بوونیدا.\nئەم بۆنەیە بەتەنها بۆ یەکێتی سەروەری نییە، بەڵکو ڕۆژێکی پیرۆزیشە بۆ مێژووی ڕۆژنامەگەری کوردی، کە یەکەم ڕۆژنامەی ڕۆژانەیە لەمێژووی ڕۆژنامەگەری کوردی دا.\nئومێدەوارم بۆ داهاتوو، باشتر خۆتان بۆ بەدیهێنانی ئامانجەکانتان سازبدەن، خۆتان بگونجێنن لەگەڵ گۆڕانکارییەکانی ئەم سەردەمەدا.\nدووبارە پیرۆزە و سەرکەوتووبن.\nئەندامی ئەنجومەنی باڵای سیاسی و بەرژەوەندی ی.ن.ک\nشاناز برایم ئەحمەد: کوردستانی نوێ دیاری مامی گەورەیە\nبەبۆنەی ساڵیادی دامەزراندنی رۆژنامەی کوردستانی نوێ-وە، شاناز ئیبراهیم ئەحمەد بروسکەیەکی پیرۆزبایی ئاڕاستەی سەرنووسەرو دەستەی نوسەران و تەواوی میدیاکارانی ئەو رۆژنامەیە دەکات کە ئەمە دەقەکەیەتی:\nپەیامی خاتوو شاناز ئیبراهیم ئەحمەد بەبۆنەی داگیرساندنی بیست و نۆیەمین مۆمی تەمەنی پڕ دەستکەوتی رۆژنامەی ئازیزی کوردستانی نوێ\nبەبۆنەی داگیرساندنی بیست و نۆیەمین مۆمی تەمەنی پڕ دەستکەوتی رۆژنامەی ئازیزی کوردستانی نوێ لەناخی دڵمەوە پیرۆزبایی ئەو یادەوەرییە شیرینە لە سەرنووسەرو دەستەی نوسەران و تەواوی میدیاکارانی ئەو رۆژنامە خۆشەویستە دەکەم و هیوای ئەوە دەخوازم بەردەوام بن لەسەر ئەو کاروانە گەورەیەی خەباتی میدیایی کە بێگومان وێڕای بەجێگەیاندنی ئەرکێکی پیشەیی، هاوشان ئەرکێکی حزبی و رێکخراوەیی و جێبەجێکردنی فەرمایشتێکی مام جەلالی رابەریشە، کە هەمیشە هانی دەداین بایەخی زیاتر بە کوردستانی نوێ و ئەو رۆژنامە تاقانەیەی یەکێتی و کوردایەتی بدەین.\nرۆژنامەی کوردستانی نوێ، رۆژنامەی رۆژانەی یەکێتی و دیاری مامی گەورەیە بۆ خوێنەرانی کوردستان، هەربۆیەش هەمیشە وەک مینبەرێکی گشتی دەرگای بۆ تەواوی نووسەرو رۆژنامەنووسانی کوردستان و قەڵەمە ئازاو ئازادەکانیش لەسەر پشت بووە، هەروەک لەو کاروانە بۆتە قوتابخانەیەکیش بۆ پێگەیاندنی رۆژنامەنووسی بوێرو ئازاو چاونەترس، هەربۆیە جێی خۆیەتی و مافی خۆشتانە شانازیی بەو دەستکەوتە گەورەیەوە بکەن، چونکە ئێوە هەڵگری مەشخەڵی سەرەتایی میدیای رۆژانەی کاغەزی بوون و یەکەمین وێستگەی رۆژنامەی نووسراوی رۆژانەی کوردیش بوون، کە ئەو کاروانە ئامێزی بۆ سەدان رۆژنامەنووس کردۆتەوە.\nیادی بیست و نۆ ساڵەی کوردستانی نوێ کە هاوکاتە لەگەڵ رێکخستنەوەی پەیکەری رێکخراوەیی و کارگێڕی و سیاسی و راگەیاندن و دارایی یەکێتی نیشتمانی کوردستان بەگرنگی ئەزانم سەرکردایەتی داهاتوو بایەخی زیاتر بە راگەیاندنی یەکێتی و لەناویشیدا کوردستانی نوێ بدات، خۆشم لەو کاروانی پێشخستن و بایەخدانە وەک هەڤاڵ و پەیامنێری کوردستانی نوێ خزمەت بەو پرۆسەیە دەکەم و نایەڵین ئەو بەخشش و دیارییەی مام جەلال لە گەشەکردن و پێشکەوتن بوەستێت.\nجارێکی تریش پیرۆزباییتان لێدەکەم\nبافڵ تاڵەبانیبافڵ تاڵەبانی بۆ کوردستانی: هاوکار و پشتیوانتان دەبم\nبەبۆنەی ساڵیادی دامەزراندنی رۆژنامەی کوردستانی نوێ-وە، بافڵ تاڵەبانی بروسکەیەکی پیرۆزبایی ئاڕاستەی سەرنووسەرو رۆژنامەنووسان و کارمەندانی رۆژنامەکە دەکات کە ئەمە دەقەکەیەتی:\nکوردستانی نوێ رۆژنامەی دایک میدیایەکی نوسراوی بەرپرسیارو سەنگین بووە و سەرچاوەی باوەڕپێکراوی گەیاندنی هەواڵ و زانیارییە بە ڕەچاوکردنی بابەتی بوون و ئیتیک و راستگۆیی\nلە 29 هەمین ساڵەی دەرچوواندنی یەکەم رۆژنامەی کوردی دوای راپەڕین، پیرۆزبایی گەرم لە بەڕێزان سەرنووسەرو رۆژنامەنووسان و کارمەندانی رۆژنامەی کوردستانی نوێ دەکەم ئومێد دەکەین هەمیشە لە گەشەکردن و پێشکەوتنی زیاتردابن.\nبۆ ساڵی نوێی کارکردنیشتان هاوکارو پشتیوانتان دەبم و چاوەڕوانی زیاتر لە کوردستانی نوێ دەکەین کە وەک هەمیشە سەکۆی بە یەک گەیاندنی راو رای جیاواز، رەخنە لە خۆگرتن و قەڵەمە جیاوازەکان بێت\nلاهور شێخ جەنگی: کوردستانی نوێ سەنگینانە خزمەتی رۆژنامەگەری کردووە\nبەبۆنەی ساڵیادی دامەزراندنی رۆژنامەی کوردستانی نوێوە، لاهور شێخ جەنگی، بروسکەیەکی پیرۆزبایی ئاڕاستەی سەرنوسەر و سکرتاریەتی نوسین وستاف وکارمەندانی رۆژنامەکە دەکات، کە ئەمە دەقەکەیەتی:\nبەڕێزان سەرنوسەر و سکرتاریەتی نوسین وستاف وکارمەندانی ڕۆژنامەی کوردستانی نوێ\nبەبۆنەی داگیرساندنی مۆمی بیست ونۆهەمین ساڵەی ڕۆژنامەی کوردستانی نوێ وەک یەکەم ڕۆژنامەی ڕۆژانەی دوای ڕاپەڕین، جوانترین پیرۆزبایی ئاڕاستەی یەک بەیەک تان دەکەم ودەستی ماندوبونتان دەگوشم. کوردستانی نوێ فێرگەیەکی گەورە بوو بۆپێگەیاندنی زۆرێک لەڕۆژنامەنوسان ونوسەران، وسەرەتاکانی ڕەخنە وڕەخنەلەخۆگرتنی بەدونیایی ڕۆژنامەوانی کوردییدا بڵاوکردەوە.\nکوردستانی نوێ لەدوای ڕاپەڕینی بەهاری ساڵی 1991 لەهەلومەرجێکی هەستیاردا بوە مینبەرێکی سیاسی و ڕۆشنبیری وهەموان لەچاوەڕوانی پرس وڕاڤەکانی کوردستانی نوێ دابوون. کوردستانی نوێ بەشێوەیەکی سەنگین خزمەتی بە ڕەوتی ڕۆژنامەگەری کوردی کردوە، خوالێخۆشبو سەرۆک مام جەلال دەیوت لەکوردستانی نوێ ئازادانە ڕەخنەبگرن بۆئەوەی هەموان هەست بەبەرپرسیارێتی بکەن.\nئەمڕۆش لەدونیای سۆشیال میدیادا، کوردستانی نوێ بەردەوام برەو بەخۆی دەدات وسەرکەوتوانەدەیەوێت بەردەوام بێت لەپاراستنی قورسایی ڕۆژنامەی کاغەزدا.\nجارێکی تر پیرۆزبایی خۆمتان ئاڕاستە دەکەم ودەخوازم بەردەوام بن لەسەرکەوتن وخزمەت کردنی میدیای کوردی.\nزوبێر عوسمان: کوردستانی نوێ قوتابخانەیەک بووە بۆ پێگەیاندنی ڕۆژنامەنووسان\nبەبۆنەی یادی 29 ساڵەی دەرچوونی ڕۆژنامەی کوردستانی نوی، زوبێر عوسمان ئەندامی ئەنجومەنی گشتی سەرکردایەتی یەکێتیی نیشتمانیی کوردستان پیرۆزباییەکەی ئاڕاستەی سەر نووسەر و ستاف و سەرجەم کارمەندانی کوردستانی نوێ کردووە کە ئەمە دەقەکەیەتی:\nبەرێزان / سەرنوسەر و ستافی بەڕێوەبردن و سەرجەم کادر و میدیاکارانی کوردستانی نوێ\nبەبۆنەی یادی 29 ساڵەی دەرچواندنی ڕۆژنامەی کوردستانی نوێ وە جوانترین پیرۆزبایتان ئاراستە دەکەم و هیوای هەمیشە سەرکەوتنتان بۆ دەخوازم.\nیەکێتی نیشتمانی کوردستان هەر لەسەرەتای دامەزراندنیەوە گرنگی و بایەخێکی ئێجگار گەورەی بە راگەیاندن داوە و چەندین ئامرازی راگەیاندنی لە قۆناغە جیاوازەکاندا هەبووە.\nرۆژنامەی کوردستانی نوێش لە پاش راپەڕین و لە 12-1-1992بەهەوڵ و کۆششی هەڤاڵی بەڕێز (مام جەلال) و سەرکردایەتی یەکێتی دەرکرا کەلە باسی رۆژنامەکەدا دەڵێت:” بۆ کوردستانێکی نوێیە و لەهەمووانەو هی هەمووانەو بۆ هەمووانە”، کوردستانی نوێ هەمیشە سیاسەتی چەپکه گوڵەکەی پەیڕەو کردووە و هەستی بە لێپرسراوێتیی نەتەوەیی و نیشتمانی و پیشەیی خۆی کردوە و لە کاروانی رۆژنامەوانی کوردیدا بەردەوامە و خزمەتێکی مەزنی بەو بوارە گەیاندوە.\nکوردستانی نوێ وەک یەکەمین رۆژنامەی رۆژانە و لەماوەی 29 ساڵی تەمەنیدا خەرمانێکی پر بەرهەمی لە بواری رۆژنامەوانی کوردیدا فەراهەم کردوە و قوتابخانەیەک بوە بۆ پێگەیاندنی رۆژنامەنوسان ومیدیاکاران.\nدووبارە پیرۆزباییتان لێدەکەم و هیوای سەرکەوتنی زیاترتان بۆ دەخوازم...\nئەندامی ئەنجوومەنی گشتی/ سەرکردایەتی\nد. جوان ئیحسان بۆ کوردستانی نوێ: ئایندەتان پڕ دەستکەوتبێت\nبەبۆنەی بیست و نۆیەمین ساڵیادی دامەزراندنی کوردستانی نوێ-وە، د. جوان ئیحسان بروسکەیەکی پیرۆزبایی ئاڕاستەی سەرنووسەر و دەستەی نوسەران و تەواوی میدیاکارانی ئەوڕۆژنامەیە دەکات کە ئەمە دەقەکەیەتی:\nبەبۆنەی بیست ونۆیەمین ساڵیادی دامەزراندنی کوردستانی نوێ وەپیرۆزبایی ئاڕاستەی سەرنووسەر و دەستەی نوسەران و تەواوی میدیاکارانی ئەوڕۆژنامە پڕلەبایەخ و گرنگەدەکەم، کەسەرەڕای بڵاوکردنەوەی فکری ڕۆشنبیری و بەئاگاهێنانەوەی خوێنەرانی کوردلەڕوداووپێشهاتەکان لەبواری حزبی وڕێکخراوەیی دا لەسەر ڕێبازی مامی گەورەمان هەمیشە بەوپەڕی دڵسۆزی ولەخۆبووردوییەوە بەردەوام بوون و رۆژنامەکەتان بووەبەیەکێک لەسەروەرییەکانی یەکێتیی نیشتمانیی کوردستان. هیوادارم لەگەشەکردن وپێشکەوتن بەردەوام بن ورێگاتان ڕۆشن و ئایندەتان پڕدەستکەوت وبەرهەمی زیاتربێت.\nدکتۆرە جوان ئیحسان فوزی\nئازاد محەمەد ئەمین: کوردستانی نوێ بەنرخترین دیاری مام بوو\nبەبۆنەی بیست و نۆیەمین ساڵیادی دامەزراندنی کوردستانی نوێ-وە، ئازاد محەمەد ئەمین سەرۆکی ئەنجومەنی پارێزگای سلێمانیسلێمانی بروسکەیەکی پیرۆزبایی ئاڕاستەی سەرنوسەر و سکرتاریەتی نوسین و رۆژنامەنوسان و دەستەی کارگێڕیی ئەو رۆژنامەیە دەکات کە ئەمە دەقەکەیەتی:\nبەڕێزان سەرنوسەر و سکرتاریەتی نوسین و رۆژنامەنوسان و دەستەی کارگێڕیی کوردستانی نوێ\nلە یادی بیست و نۆیەمین ساڵەی دامەزراندنی رۆژنامەی کوردستانی نوێ-دا گەرمترین پیرۆزباییتان لێدەکەم.\nکوردستانی نوێ وەک یەکەم رۆژنامەی دوای راپەڕین، جوانترین و بەنرخترین دیاری مام جەلال بوو بۆ کۆمەڵگەی کوردی و بایەخدان بە رەوتی رۆژنامەگەریی و رۆشنبیری لە هەرێمی کوردستان.\n29 ساڵە ئێوە وێستگەی گەیاندنی هەواڵ و زانیاری و ناوەندی رۆشنکردنی بیر و هزری کۆمەڵگەن و سەنتەری پێگەیاندنی چەندان رۆژنامەنووسن.\nبەهیواین رۆژنامەی کوردستانی نوێ، پێبەپێ لەگەڵ گەشەسەندنی تەکنیکی میدیا و تەکنەلۆژیا، گەشە بکات و شوێندەستی بەردەوام و دیاربێت و هیوای سەرکەوتنی زیاترتان بۆ دەخوازم.\nهەرشاد و سەربەرز بن\n📅 رۆژی دەرچوون: 12-01-2020\n➕ ئەم بابەتە لەلایەن: (بەناز جۆڵا)ەوە لە: Jan 12 2020 8:08PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 12 2020 8:11PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 12 2020 8:11PM باشترکراوە\n1. 👁 هێرۆ ئیبراهیم ئەحمەد: کوردستانی نوێ ناوێکی گەشی ناو میدیای کوردییە\n1. 👁 12-01-2020\n📕 پەرەسەندنی کوردستانی نوێ | 🏷 پۆل: پەڕتووکخانە | زمانی بابەت: 🏳 کوردیی ناوەڕاست\nپەرەسەندنی کوردستانی نوێ\nجەمیل محەمەد ئەرگوشی-و.رۆشنبیری-هەولێر-2009\n👁 ئەم بابەتە 1,388 جار بینراوە\n📝 پەیامی پیرۆزبایی ئاسۆ مامەند بەبۆنەی 27 ساڵەی دەرچوونی رۆژنامەی کوردستانی نوێ-وە | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\nپەیامی پیرۆزبایی ئاسۆ مامەند بەبۆنەی 27 ساڵەی دەرچوونی رۆژنامەی کوردستانی نوێ-وە\nبەڕێزان/ سەرنووسەر و کادرو ڕۆژنامەنووسانی (کوردستانی نوێکوردستانی نوێ)ی ئازیز\nبەبۆنەی 27هەمین ساڵەی دەرچوونی رۆژنامەی (کوردستانی نوێ) بە گەرمی پیرۆزیاییتان لێدەکەین و ئومێدەوارین رۆژنامەکەتان وەک هەمیشە پێشەنگی بزاوتی رۆژنامەگەری کوردیی بێ لە کوردستان.\nوەک دیارە (کوردستانی نوێ) وەک یەکەم رۆژنامەی رۆژانە، لە دوای راپەڕینی ساڵی 1991ی خەڵکی کوردستان، بوە وێستگە و دەستپێکێکی گرنگ لە مێژووی رۆژنامەگەری کوردیدا کە توانی هەموو ئه و بەربەستانە ببڕێ کە پێشتر ببوونە ئاستەنگ لە بەردەم بەره و پێشچوونی رۆژنامەگەری کوردیدا. ئەوەش پانتاییەکی چەندایەتی و چۆنایەتی بۆ نووسەر و خوێنەرانی کورد رەخساند تاکو لە سایەی ئه و رۆژنامەیەدا تواناکانی خۆیان و، لایەنی کولتوری میللەتەکەیان بە خوێنەران ئاشنا بکەن.\nرۆژنامەی کوردستانی نوێ لە ماوەی کارکردنیدا بووەتە ناوەندێکی گرنگ و بە کەڵک بۆ پێگەیاندن و ناسینی چەندین نووسەر و رۆنامەنووس. هەروەها بووەتە مینبەرێکیش بۆ سەرجەم چین و توێژەکانی کۆمەڵگا بە تایبەتیش؛ توێژی رۆشنبیر و دەستە بژێران، تاکو له و مینبەرەوە تواناکانی خۆیان لە دوو توێی لاپەڕەکانی کوردستانی نوێدا بەرجەسته و وێنا بکەن و، خزمەتی تەواوی کایەی کولتوری، مەعریفی، ئەدەبی و هونەرییەکان بکەن.\nجێی خۆیەتی لەم بۆنەیەدا، هەوڵ و کۆششەکانی رۆژنامەی (کوردستانی نوێ) بە بیری هەموو لایەک بهێنینەوە کە چۆن لێبڕاوانه و پیشەییانە، داکۆکی لە پرسە نەتەوەیی و یشتمانییەکان کردووە، له و سۆنگەیەوە دلێرانە جەختی لە شوناسی ناوچە کێشە لەسەرەکان کردووەتەوە و له و رووەوە لێبڕاوانە و بە هەستێکی بەرپرسیارانەوە مامەڵەی لە تەک دۆسییەی ئه و ناوچانەدا کردووە!\nدووبارە یادی 27هەمین ساڵەی کوردستانی نوێی ئازیز لە ستافی رۆژنامەکە و سەرجەم رۆژنامەنووسان پیرۆز دەکەین\nلێپرسراوی مەڵبەندی رێکخستنی 2ی کەرکوککەرکوک\n➕ ئەم بابەتە لەلایەن: (هاوڕێ باخەوان)ەوە لە: Jan 10 2019 11:47AM تۆمارکراوە\n👌 ئەم بابەتە لەلایەن: (نالیا ئیبراهیم)ەوە لە: Jan 10 2019 11:59AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 10 2019 11:59AM باشترکراوە\n1. 👁 ئاسۆ مامەند\n| کاتی ئافراندنی لاپەڕە: 6,427 چرکە!


پیرۆزبایی لە ئێزیدییەکان دەکات\nمەسعود بارزانی: بە هەمو توانایەكەوە پشتگیریی داخوازییەكانی ئێزیدییەکان دەکەم\n- 4/16/2019 8:45:00 PM 2678 جار خوێندراوەتەوە\nمەسعود بارزانی رایگەیاند، بە هەمو توانایەكەوە پشتگیریی داخوازییەكانی ئێزیدییەکان دەكات و پێویستیشە هەمو لایەك هاوكاربن، بۆئەوەی بتوانن خۆیان بڕیار لە چارەنوس و ئایندەی خۆیان بدەن و برینەكانیان ساڕێژ بكەن و كۆتایی بە ئاوارەیی و نەهامەتیان بێت.\nبە هەمو توانایەك پشتگیریی داخوازییەكانی خوشك و برایانی ئێزیدی دەكەم\nمەسعود بارزانی، پەیامێکی بەبۆنەی هاتنەوەی جەژنی سەری ساڵی ئایینی ئێزیدی بڵاوکردوەتەوە و رایگەیاندوە" لە ساڵانی ڕابردودا خوشك و برایانی ئێزیدی بەهۆی زوڵم و تاوانی تیرۆریستان و ناحەزان ئێش و ئازارێكی زۆریان بینیوە كە لە مێژودا وێنەی نەبوە، لێرەدا ئەوە دوپاتدەكەمەوە كە بە هەمو توانایەك پشتگیریی داخوازییەكانی خوشك و برایانی ئێزیدی دەكەم".\nپێویستە هەمو لایەك هاوكار بن، بۆئەوەی ئێزدییەکان بتوانن بڕیار لە چارەنوس و ئایندەی خۆیان بدەن و برینەكانیان ساڕێژ بكەن\nلە پەیامەکەیدا دەڵێت، " پێویستە هەمو لایەك هاوكار بن، بۆئەوەی ئێزدییەکان بتوانن بڕیار لە چارەنوس و ئایندەی خۆیان بدەن و برینەكانیان ساڕێژ بكەن و كۆتایی بە ئاوارەیی و نەهامەتیان بێت".\nسەرۆکی پارتی دیموکراتی کوردستان دەشڵێت:" لەو بۆنەیەدا خوشك و برا ئێزیدییەكان و هەمو پێكهاتەكانی تر لەوە دڵنیا دەكەمەوە كە كوردستان وڵاتی پێكەوەژیانە و دەبێ ئەو فەرهەنگە دەوڵەمەندە، بە برایەتی و تەبایی فراوانتر بكرێت".\n#مەسعود بارزانی #ئێزیدی


ڕووسیا قەدەغەی لەسەر خزمەتگوزاری نامەبەری Telegram لابرد - Home4T\nالرئيسية / IFTTT / کەی ئای تی ئێن / ڕووسیا قەدەغەی لەسەر خزمەتگوزاری نامەبەری Telegram لابرد\nڕووسیا قەدەغەی لەسەر خزمەتگوزاری نامەبەری Telegram لابرد\nبە پێی ڕاپۆرتێکی پێگەی Reuters بێت، لە دوای دوو ساڵ حکومەتی ڕووسیا قەدەغەی لەسەر خزمەتگوزاری نامەبەری Telegram لابرد.\nپێگەی Reuters دەڵێت کە دەزگای تەکنەلۆژیای زانیاری و خزمەتگوزارییە فیدڕاڵییەکانی وڵاتی ڕووسیا بڕیاریدا قەدەغەی بەکارهێنانی تۆڕی Telegram لە بەکارهێنەرە ڕووسییەکان لاببات، لە دوای ئەوەی کە تۆڕەکە لە ساڵی 2018 ـەدا ڕەتی کردەوە کە کلیلە بە کۆد کراوەکانی بەکارهێنەران ڕادەستی حکومەتی ڕووسیا بکات، بەمەش حکومەتی وڵاتەکە قەدەغەی خستە سەر بەکارهێنانی Telegram لەو وڵاتە.\nبە پێی پێگەکە بێت، ئەم قەدەغەیەی حکومەتی ڕووسیا لەسەر تۆڕەکە، بێجگە لە زیاد سوودێکی وەهای نەبووە. سەرەڕای ئەوەی کە ڕووسیا زۆرینەی ڕێگەکانی بەکارهێنانی Telegram ـی گرتبوو، بەڵام بەکارهێنەران بەردەوام لە هەوڵی دۆزینەوەی ڕێگەیەکی نوێدا بوون بۆ بەکارهێنانی تۆڕەکە.\nتۆڕی Telegram لە مانگی نیسانی ئەمساڵدا ڕایگەیاند کە خاوەن 400 ملیۆن بەکارهێنەری چالاکی مانگانەن، بەم بڕیارە ژمارەی بەکارهێنەرانی تۆڕەکە هێندەی تر ڕوو لە هەڵکشان دەکات.\nfrom کەی ئای تی ئێن https://ift.tt/2NhDCkG


ریـزبـوونی بەیانیـانی قوتابیـان لە قوتابخانەکانـدا، کار بۆ ئەوە دەکـات، کە کۆمـەڵێک مەبەست و ئامانـج و پـرەنسـیپ و بەهـای گرنگی پەروەردەیی لە دەروونی قوتـابیاندا بـڕوێنێ، بە تایبەتیش لە تەمەنی منداڵـیدا، وەکو دەڵـێن:"فـێربوون لە بچـووکیدا وەکو نەخـشی سەر بـەرد وایـە" گرنگییەکانی چالاکییەکانی ریزبوونی بەیانیان، سوودێکی زۆر بە قوتابیـان و مامۆسـتایان و بەڕێوەبەرێتـییەکانی قوتابخانەکان و بە فـێرکردن و پەروەردەکـردن دەگەیـەنێت، بەڵکو بە بەشێکی گـرنگی پـەروەردە و بە تـەواوکەری کـرداری زانستی دادەنـرێت.\n٢ـ راهـێنانەکـانی وەرزشـی و گەرمبـوون: بە زۆری ئـەم بـڕگـەیە دەکەوێـتە ئەسـتۆی مامۆستایانی پەروەردەی وەرزشی، چونکە ئەوان پسپۆری ئەم بوارەن، ئەم وەرزشەش بۆ ئەوەیە کە قوتابییەکان خاوخلـیچکی و خەواڵوویی بەریان بدات و چۆست و چالاک و وریا و بە گوڕ و تین ببنەوە و گەرمبن، وەرزشکردنەکەش بە (پشـووبـه‌ن... وریــابن) دەست پێدەکات.. بە دەیان راهێنان و مەشقی هەمەجۆرە هەن، بۆ چۆست و چالاکردن و خۆشی و شادی خستنە دەروونی قـوتـابیـان.\n٢ـ وتنی سروودی نیشتمانیمان (ئـەی رەقـیب) بێگومان ئەمە بڕگەیەکی زۆر گرنگ و پێویستە.. کە لە دوای راهـێنانە وەرزشییەکان، قوتـابیانی هەمـوو پۆلەکـان پێکەوە، مارشی نەتەوەییمان (ئـەی ڕەقـیب) بچـڕن.. دەکرێ هەندێ رۆژ لە دوای ئەی رەقیب، سروودێکی دیکەی نیشتمانی کوردی بوترێت وەکو سروودی (خوایە وەتـەن ئاواکەی) و (خۆشـم دەوێ وڵاتـەکەم) و (جەژنە جەژنی کوردستـانە.. جەژنی نـەورۆزە) ...هتد.\n٤ـ بەرزکردنەوەی هەستی نەتـەوایەتی وهاوبەستەبوون و خۆشەویستییەکی زیـاتر بۆ کورد و کوردستان.. بە تایبەتیش لە کاتی چـڕینی سروودی ئەی رەقیب و خوایە وەتەن ئاواکـەی و خـۆشـم دەوێ وڵاتـەکەم... هـتد. ئەمەش ئامانجـێکی پێـویست و سەرەکی و گـرنگی ریـزبـوونی بەیانیـانە.


له‌باره‌ی پرسگه‌لی نێوان هه‌ولێر و به‌غدا، مه‌سروور بارزانی باڵیۆزی ئه‌مریكا له عێراق هاوڕا بوون\nمه‌سروور بارزانی و باڵیۆزی ئه‌مه‌ریكا له عێراق، جه‌ختیان له هاوكاریی ته‌كنیكی و ئاسایش له نێوان هه‌ولێر و به‌غدا بۆ گێڕانه‌وه‌ی متمانه وه‌ك زه‌مینه‌خۆشكردن بۆ چاره‌سه‌ركردنی كێشه‌كان كرده‌وه و، هه‌نارده‌كردنه‌وه‌ی نه‌وتی كه‌ركووك به بۆریی هه‌رێمی كوردستان و هه‌ڵگرتنی خاڵه گومرگییه‌كانیان به هه‌نگاوێكی باش دانا، به‌وه‌ی سوودی هه‌موو لایه‌كی تێدا ده‌بێت.\nئه‌مڕۆ 28/11/2018، مه‌سروور بارزانی، راوێژكاری ئه‌نجوومه‌نی ئاسایشی هه‌رێمی كوردستان پێشوازی له دۆگلاس سیلیمان باڵیۆزی ئه‌مریكا له عێراق و شاندی یاوه‌ری كرد.\nله دیدارێكدا، كه ستیڤن فه‌یگن كۆنسووڵی گشتیی ئه‌مریكا له هه‌ولێر ئاماده‌ی بوو، په‌ره‌سه‌ندنه‌كانی پرۆسه‌ی سیاسیی عێراق و پێكهێنانی كابینه‌ی نوێی حكوومه‌تی هه‌رێمی كوردستان تاوتوێ كران.\nمه‌سروور بارزانی ئاماژه‌ی به سه‌ردانی جه‌نابی سه‌رۆك بارزانی بۆ به‌غدا و نه‌جه‌ف دا و دووپاتی له پشتگیریكردنی هه‌رێمی كوردستان بۆ سه‌رۆكوه‌زیرانی نوێی عێراق كرده‌وه له ته‌واوكردنی كابینه‌كه‌ی، به‌تایبه‌تی له وه‌زاره‌ته ئه‌منییه‌كان كه ببێته هۆی هاوكاری و چاكسازیكردن له‌و بواره‌دا.\nله به‌شێكی دیكه‌ی ئه‌و دیداره‌دا هاوكاریی ته‌كنیكی و ئاسایش له نێوان هه‌ولێر و به‌غدا بۆ گێڕانه‌وه‌ی متمانه وه‌ك زه‌مینه‌خۆشكردن بۆ چاره‌سه‌ركردنی كێشه‌كان جه‌ختی لێ كرایه‌وه. هه‌نارده‌كردنه‌وه‌ی نه‌وتی كه‌ركووك به بۆریی هه‌رێمی كوردستان و هه‌ڵگرتنی خاڵه گومرگییه‌كان به هه‌نگاوێكی باش دانرا، به‌وه‌ی سوودی هه‌موو لایه‌كی تێدا ده‌بێت.